Cyberpunk 2077 Dilaporkan Ditunda Kerana PS4 Dan Xbox One Tidak Cukup Berkuasa

Minggu lalu, CD Projekt Red telah mengumumkan penundaan tarikh pelancaran Cyberpunk 2077 ke September 2020.
Dalam kenyataan tersebut, mereka mendedahkan bahawa pada ketika ini, game tersebut sudah pun siap dan boleh dimainkan, tapi ada beberapa perkara lain yang mereka ingin usahakan. Antaranya ialah untuk melengkapkan playtest, memperbaiki, dan menggilap lagi.
Mungkin itu adalah salah satu faktor penundaan. Namun, antara faktor lain penundaan didedahkan oleh seorang insider dari Poland, Borys Niespielak mengatakan bahawa konsol generasi masakini, iaitu PS4 dan Xbox One, tidak cukup berkuasa untuk memainkan Cyberpunk 2077 dengan baik. Beliau menambah bahawa game itu “sangat tidak memuaskan” apabila dimainkan di Xbox One.
Katanya lagi, rancangan awal CDPR adalah sekiranya mereka tidak berjaya menyelesaikan isu dengan konsol tersebut sebelum Januari 2020, tarikh pelancarannya akan ditunda.
Sekiranya korang masih ingat, walaupun The Witcher 3: Wild Hunt mendapat pujian yang amat positif, namun game itu juga mengalami downgrade jika dibandingkan dengan apa yang mereka pernah paparkan sebelum ia dilancarkan. Dengan alasan yang sama, downgrade itu terpaksa dilakukan kerana konsol pada ketika itu juga tidak cukup berkuasa untuk memainkan kualiti yang mereka ingin hidangkan. Semestinya CDPR tidak mahu mengulangi kesilapan itu lagi.
Sama-samalah kita berdoa agar segala penggilapan terakhir Cyberpunk 2077 akan berjalan lancar.
Cyberpunk 2077 akan dilancarkan pada 17 September 2020 untuk PC, PS4, Xbox One dan Stadia.
Sumber: AltChar


Samurai Rising: Game RPG Dari Square Enix Untuk Pengguna Mobile!

Wah! Walaupun sibuk dalam pembikinan game Final Fantasy XV, namun begitu, Square Enix ada kejutan bagi pengguna mobile phone.

Square Enix sudahpun mengumumkan projek terbaru mereka iaitu Samurai Rising, akan tiba di smartphone korang di Android dan juga iOS tidak lama lagi.
Walaupun tiada tarikh rasmi lagi – ia dijangka akan berada di pasaran pada tahun 2016, namun trailer bagi Samurai Rising sudahpun ada.

Dari pengamatan penulis game Samurai Rising ini mempunyai kesamaan dengan Final Fantasy jika dilihat kepada kelas-kelas watak iaitu Dragoon, Monk dan juga Black serta White Mage. Selain itu juga, musuh-musuh juga banyak mengambil inspirasi dari game Final Fantasy.
Ok, tak nak sembang banyak, jom kita layan trailer Samurai Rising:

Untuk maklumat lanjut dan juga pre-registration, korang boleh sahaja melawati laman web Samurai Rising.
ADIOS!!


Syahdu Bila Geralt Ucapkan Terima Kasih Kepada Gamers Sempena Ulangtahun Ke-10 The Witcher

CD Projekt Red meraikan ulangtahun ke-10 francais The Witcher mereka dengan video yang cukup syahdu ini.

CD Projekt Red telah menerbitkan sebuah video buat peminat-peminat mereka yang telah mengikuti dan bermain game The Witcher mereka selama ini.
Dapat dilihat dalam video ini Geralt meraikan “harijadi” nya sempena ulangtahun francais The Witcher yang ke-10. Dan ianya diakhiri dengan ucapan terima kasih kepada gamer kerana bersama dalam pengembaraan beliau. Penulis sebak seketika selepas ucapan penuh emosi tersebut.
CD Projekt Red sedang membangunkan versi game kad Gwent dari The Witcher 3.


Kembalinya Cyberpunk 2077 Ke PlayStation Store Terserah Sepenuhnya Kepada Sony, Kata CDPR

Pembuangan Cyberpunk 2077 oleh Sony dari PlayStation Store telah melepasi lebih daripada 100 hari sejak berkuatkuasa pada Disember lalu.
Dalam pertemuan CD Projekt Red bersama para pelaburnya, ada pemegang taruh yang bertanyakan tentang perkembangan Cyberpunk 2077 di platform PlayStation, lapor IGN.
Wakil CDPR, Michał Nowakowski menjawab dengan mengatakan pasukan mereka sedang menambahbaik game itu dengan penuh kesungguhan, namun pada akhirnya kelak, keputusan untuk mengembalikan Cyberpunk 2077 ke PlayStation Store hanya terletak di tangan Sony.
Nowakowski berkata setiap kemaskini yang mereka keluarkan, ia semakin hampir untuk melancarkan semula game open-world itu ke PS Store, tetapi tidak memberikan sebarang tempoh atau tarikh bilakah kita akan dapat saksikannya.
Kepada korang yang hanya memiliki PS4 atau PS5 sebagai sistem gaming, dan teringin benar bermain Cyberpunk 2077, sama-samalah kita nantikan bilakah Sony dan CDPR akan mencapai kata sepakat untuk melancarkannya semula ke store itu.
Disember lalu, setelah pelancarannya di konsol begitu teruk yang penuh dengan glitch, Sony telah menyediakan laman khas untuk mengembalikan semula wang pemain secara penuh (full refund), sekaligus membuang game itu dari PS Store dan tidak membenarkan pemain-pemain baharu untuk membelinya.


Valkyria: Azure Evolution Akan Dilancarkan Untuk PS4 Dan PS Vita Di Jepun Pada 19 Januari!

Valkyria: Azure Evolution akan dilancarkan untuk PS4 dan PS Vita pada Januari tahun hadapan! Versi PS4 berharga 7990 Yen dan versi PS Vita berharga 6990 Yen.
Setiap first-print untuk game ini akan mengandungi kod untuk muat turun “Report: Vanargand Formation”, jalan cerita tambahan yang bermula sehari sebelum jalan cerita utama game bermula.

Selain itu, kalau korang pre-register di laman web game ini, korang akan terima kod produk untuk muat turun cerita tambahan pada waktu release date game ini.
Demo yang terbaru telah ditonjolkan di Tokyo Game Show pada tahun ini, di mana para hadirin juga telah mendapat peluang untuk mendapatkan kod demo Playstation 4, “Battle Demo version 2.0” dengan bermain demo di TGS. Demo ini boleh dimuat turun pada bulan Oktober ini. Tambahan daripada itu, kalau korang dah ada demo “Battle Demo version 1.0”, korang tidak perlu kod demo untuk bermain demo “Battle Demo version 2.0”.
Last but not least, mari kita lihat dua trailer untuk game, satu trailer sebelum TGS dan satu lagi trailer daripada TGS. Saksikanlah!
https://youtu.be/w0MeuPLXGcU


Senarai Game Yang Menyokong Cross-Play Antara PC, PS4, Xbox One, Switch Dan Mobile

Dalam situasi Perintah Kawalan Pergerakan, pastinya kita lebih banyak meluangkan masa bermain game berbanding hari-hari sebelum ini.
Semestinya kita mahu bermain game secara online bersama saudara-mara dan rakan-rakan yang turut berkuarantin di rumah masing-masing, tetapi mungkin mereka tidak memliki platform gaming yang sama dengan apa yang kita ada.
Kalau beberapa tahun lalu, kita mungkin tidak dapat main bersama mereka kerana kekangan platform yang berbeza. Tapi industri gaming sudah meninggalkan era itu. Terdapat banyak game yang membenarkan para pemain mereka untuk bermain rentas platform (cross-play).
Maka di bawah, kami senaraikan beberapa game popular yang menyokong fungsi ini, berserta apakah platform yang game tersebut benarkan untuk main bersama.

Minecraft: Xbox One, PS4, Switch, PC, mobile
Fortnite: PC, PS4, Xbox One, Switch
Call of Duty: Modern Warfare/Warzone: PC, PS4, Xbox One
PlayerUnknown’s Battlegrounds (PUBG):  PS4, Xbox One
Rocket League: PC, PS4, Xbox One, Switch
Paladins: Champions of the Realm: Xbox One, Switch, PC, PS4
SMITE: Xbox One, Switch, PC, PS4
Brawlhalla: Switch, Xbox One, PS4, PC
Mortal Kombat 11: PS4, Xbox One, Switch
War Thunder: PS4, PC, Xbox One
Realm Royale: Xbox One, Switch, PC, PS4
Street Fighter V: PC, PS4
Ultimate Chicken Horse: PS4, PC, Switch,
Killer Instinct: PC, Xbox One
Hearthstone: PC, Mobile
Dauntless: PC, PS4, Xbox One, Switch

Selamat berkuarantin, kekal tenang dan jom terus gaming!


Dead or Alive Xtreme 3: Swimsuit Marie Rose Percuma Bagi Pelanggan PS Plus!

Psst, pemilik game Dead or Alive Xtreme 3 – nih ada barang baek!

https://www.youtube.com/watch?v=OjxklVlkFfw
Bagi meraikan ulangtahun ke-20 siri Dead or Alive, pelanggan PlayStation Plus akan menerima swimsuit Marie Rose dari “Famitsu” Swimsuit Contest!

DLC ini menampilkan swimsuit bergaya Marine bagi Marie Rose. Swimsuit ini yang diedarkan sebagai bonus di dalam majalah mingguan Famitsu di Jepun, akan dibuka kepada pelanggan PS Plus. Ianya akan berada di PS Store pada tempoh terhad, jadi jangan lupa download cepat-cepat!

Swimsuit ini boleh digunakan DEAD OR ALIVE Xtreme 3 Free-to-Play Version* yang ada di dalam PS Store, jadi mungkin ini masanya untuk player baru mencuba game ini.

*Untuk memainkan character Marie Rose, di dalam DOAX3 Free-to-Play Version, korang kenalah dapatkan Character License Marie Rose dahulu.


Game-Game Marvel Tidak Akan Ada MCU Tersendiri

Game-game Marvel tidak akan ada universe mereka tersendiri seperti MCU. Sebaliknya, memberi kebebasan kreatif kepada game-game Marvel dengan cara tersendiri.
Seperti yang korang tahu, Marvel telah mewujudkan Marvel Cinematic Universe dengan menghubungkan setiap adiwira dalam satu universe yang sama. Bermula dengan filem Iron Man pada tahun 2008 sehinggalah ke filem The Avengers yang memperkenalkan ramai adiwira lain.

Peminat Marvel mungkin tertanya-tanya, adakah versi video game Marvel akan mengikut jejak langkah MCU?
Naib presiden dan pengarah kreatif Marvel Games, Bill Rosemann berkata kepada GamesIndustry.biz, beliau tidak mewajibkan sebarang universe dihubungkan kerana beliau mahu setiap studio mempunyai kebebasan dalam menyampaikan cerita yang mereka mahu.

Rosemann juga berkata beliau juga mahu kebebasan kreatif tersebut dalam menghasilkan cerita yang menarik tanpa memberi impak kepada game-game Marvel lain.
“Setiap dunia adalah realiti yang berbeza. Kami mahu memberikan mereka semua kebebasan dalam bercerita. Kami tak mahu berkata ‘kamu tak boleh letupkan bulan ini sebab game lagi satu perlukan bulan ini’. Kami berikan kebebasan sepenuhnya.” Kata Bill Rosemann.
EA juga baru-baru mengesahkan bahawa studio itu sedang menghasilkan game Iron Man baharu. Tidak cukup dengan itu, EA juga mengesahkan beberapa buah lagi game Marvel dalam perancangan, cuma tidak didedahkan lebih lanjut.
Itu belum ditambah lagi dengan game-game Marvel yang sedang dibangunkan studio lain seperti Insomniac Games yang sedang membangunkan Marvel’s Spider-Man 2 dan Marvel’s Wolverine.


Jom Berkenalan Dengan Team iCON – Team Mobile Legend All-Star Yang Diurus MrCocan!

Terbaik dari yang terbaik aje terpilih untuk join iCON ni!

Semalam JomGaming sempat minum petang bersama skuad Mobile Legends terbaru ini. Mereka baru ditubuhkan dan belum lagi menyertai mana-mana pertandingan sebagai iCON, namun mereka dianggotai anak-anak muda berbakat besar dalam Mobile Legends! Paling muda adalah pemain berumur 15 tahun! Fuh, muda-muda dah bergelar pemain profesional!

Apakah tujuan team iCON ini? Menurut Andy ‘MrCocan’ Sugiyanto, streamer, caster Mobile Legends tersohor yang juga pengurus pasukan iCON berkata, “iCON terdiri daripada player-player ranking tinggi di dalam National Arena Contest.”
“Mereka terpilih menyertai iCON dan akan dipupuk untuk menjadi pasukan Mobile Legends yang mampu mewakili negara ke pertandingan peringkat antarabangsa nanti. iCON diharap akan mencetus persaingan hebat dalam arena Mobile Legends profesional tempatan.”
Melihatkan profail-profail masing-masing, memang cukup mengagumkan! Jom kita berkenalan dengan 7 ahli-ahli iCON ini.

Nama: Muhammad Hilman Aufa Bin Zulfahrizal
IGN: ComeToPapa
Umur: 24
Asal: Kajang, Selangor
Kerjaya: Professional gamer
Kejayaan In Game: Top Global Lancelot, Kagura, Moskov, Roger & Irithel, Tempat ke-5&6 MPL
Team Dahulu: Team Eksdi / XD

Nama: Mohamad Amir Afdhal Bin Ruzlan
IGN: Syno
Umur: 21
Asal: Puchong, Selangor
Kerjaya: Streamer/ YouTuber
Kejayaan in game: Top Global Chou & Martis.
Team dahulu: Saints MY

Nama: Edmond Yue
IGN: Error
Umur: 24
Asal: KL
Kerjaya: Chef
Kejayaan In Game: Top Global Franco, Akai, Hylos, Jawhead, Johnson
Team dahulu: Saints MY

Nama: Muhammad Farid bin Abdullah
IGN: Bob
Umur: 15
Asal: Sg. Buloh, Selangor
Kerjaya: Pelajar
Kejayaan In Game: Top Global Fanny
Team dahulu: Team Eksdi / XD

Nama: Muhammad Ilham Idraki Bin Esa
IGN: Zhen
Umur: 16
Asal: Klang,Selangor
Kerjaya: Pelajar
Kejayaan In Game: Top Global Fanny
Team dahulu: Team Eksdi / XD

Nama: Dzulhakkim Bin Abd Rasid
IGN: Unta
Umur: 30
Asal: Kota Tinggi, Johor
Kerjaya: Bekerja sendiri
Kejayaan In Game: Top Global Natalia, Lapu-Lapu & Kagura
Team dahulu: Team Eksdi / XD

Nama: Muhammad Faiz Hanifah
IGN: King
Umur: 21
Asal: Puchong, Selangor
Kerjaya: –
Kejayaan In Game: Top Global Kagura & Hilda
Team dahulu: MyA
Bersembang dengan diorang ni, jelas terpancar keseronokan menjadi pemain Mobile Legends profesional. Mereka baru sahaja menerima tajaan training house dan akan memulakan latihan bersama-sama bagi menghadapi pertandingan di masa hadapan. Menurut MrCocan, mereka juga sedang menerima tawaran tajaan dan suntikan dana daripada pihak-pihak yang yakin akan potensi iCON. Kepada penaja-penaja di luar sana tu – MrCocan selaku pengurus iCON boleh dihubungi di Facebook iCON.
Macam mana nak join team iCON ni? MrCocan berkata, mereka tidak akan membuat team-team yang banyak seperti team-team Mobile Legends yang lain. Sebaliknya mereka akan memupuk ahli-ahli simpanan yang akan dipilih oleh ComeToPapa selaku Kapten iCON. Slot-slot pertandingan akan diisi dengan ahli-ahli utama dan ahli-ahli simpanan mengikut kesesuaian dan kesempatan jadual masing-masing.

iCON menampilkan dua remaja yang masih bersekolah! Zhen apabila ditanya tentang penerimaan ibu bapa berkata, “Ibubapa menyokong penglibatan Zhen dalam esports Mobile Legends ini, tetapi harus diseimbangkan dengan kerja sekolah dan kerja rumah.”
Zhen turut menasihati rakan-rakan sebaya yang ingin menceburkan diri ke arena esports Mobile Legends untuk tidak mengabaikan pelajaran. Katanya, “Walaupun esports ini merupakan suatu kerjaya, pelajaran tetap harus diutamakan demi peluang kerjaya di masa hadapan nanti.”
Syno pula berkata, “Jika ingin bermain Mobile Legends, pastikan bermain dengan objektif yang ingin dicapai. Contohnya jika ingin mencapai tahap pemain profesional, maka fokus permainan haruslah untuk menuju ke peringkat itu.”
Setakat ini, iCON sedang sibuk bersedia untuk menyertai pertandingan UNLEASHED Mobile Legends yang akan berlangsung pada bulan Jun nanti.
JomGaming tak sabar untuk melihat prestasi iCON di masa hadapan. Semoga iCON terus menyerlah di arena Mobile Legends Malaysia nanti.


Beat Saber: Game Yang Menggabungkan Guitar Hero Dan Star Wars Diumumkan Untuk PlayStation VR

Pengguna PS VR, sudah bersedia untuk melibas lightsaber?

Siapa masih ingat tentang game Beat Saber — sebuah game yang menggabungkan Guitar Hero, Star Wars dan Fruit Ninja — yang pernah kami laporkan sebelum ini? Ya, Beat Saber telah diumumkan untuk PlayStation VR.
Jadi, persiapkan diri korang kerana tidak lama lagi korang akan mengalunkan muzik-muzik mengasyikkan seperti seorang Jedi!


Resident Evil Village Akan Bawa Pandangan 3rd-Person Pada Oktober

Resident Evil Village Gold Edition diumumkan, yang akan menambah pandangan third-person, karakter baru yang boleh dimainkan termasuklah Lady Dimitrescu, serta DLC Shadows of Rose yang akan menyambung kisah anak perempuan Ethan, Rosemary.
Akan dilancarkan pada 28 Oktober ini.


Fortnite Dilaporkan Menjana RM1.87b Pada 2018 Di iOS Sahaja

Memasuki tahun 2019, Fortnite masih lagi merupakan game paling popular di atas muka bumi pada masa ini. Walaupun merupakan sebuah game percuma, tetapi ia telah menjana sejumlah wang yang sangat banyak daripada microtransactions.

Melalui populariti ini, game keluaran Epic Games itu dikatakan telah menjana pendapatan sebanyak USD455 juta (RM1.87 billion) sepanjang tahun 2018 untuk platform iOS sahaja, lapor Sensor Tower. Fortnite dilancarkan ke iOS pada Mac 2018.
Laporan ini turut menyatakan yang Fortnite menjana USD69 juta (RM283 juta) pada Disember 2018 sahaja di iOS, dan ini merupakan bulan yang menjana pendapatan tertinggi sejak dilancarkan pada Mac 2018. Dalam bulan itu juga, Fortnite telah dimuat-turun sebanyak 5.2 juta kali, yang mana meningkat sebanyak 59 peratus berbanding bulan sebelumnya. Sebagai jumlah, Fortnite telah dimuat-turun sebanyak 82.6 juta kali di iOS sahaja.
Angka-angka ini tidak dapat kita ketahui untuk platform Android kerana Fortnite tidak dilancarkan melalui Google Play Store, sebaliknya hanya boleh didapati melalui laman web rasmi Epic.
JomBaca: Epic Games Kaut Untung RM12 Billion Pada 2018, Lebih Banyak Daripada KDNK 29 Negara Di Dunia


Nilai Saham EA Jatuh Selepas Konami Pegang Lesen Eksklusif Juventus Untuk PES

Perang lesen antara EA Sports & FIFA dengan Konami & PES sememangnya cukup rancak pada minggu ini.
Yang menjadi perhatian global semestinya ialah bagaimana Konami & PES 2020 kini memegang lesen eksklusif untuk kelab Itali paling berjaya dalam sejarah, Juventus — sehingga memaksa FIFA 20 menukar nama kelab itu kepada Piemonte Calcio.
Situasi ini merupakan yang pertama kali kita lihat dalam sejarah, memandangkan EA cukup terkenal dengan pemegangan lesen-lesen eksklusif untuk kelab-kelab dan liga-liga terbesar dunia. Sehinggakan, lapor CNBC, nilai saham EA jatuh kira-kira 3.2 peratus pada Selasa, dari USD92.22 kepada 89.11 setiap saham.
Walaupun penurunan ini mendapat perhatian, ia bukanlah sesuatu yang membimbangkan sebenarnya. Kira-kira dua minggu lalu, nilai saham EA turun kira-kira 5 peratus selepas pelancaran Season 2 dalam Apex Legends. Salah satu daripada faktor penurunan ini ialah disebabkan statistik game tersebut di Twitch yang berada di bawah jangkaan, seterusnya mengejutkan para pelabur.
EA Sports sebelum ini telah mengesahkan bahawa Juventus tidak ditampilkan secara rasmi dalam FIFA 20, dan kelab itu nanti akan menggunakan nama tidak rasmi, iaitu Piemonte Calcio. Nama, jersi dan logo kelab tidak akan mengikut Juventus di dunia sebenar.
Walau bagaimanapun, peminat setia siri FIFA janganlah risau kerana pemain-pemain yang ada dalam Piemonte Calcio itu nanti akan menggunakan nama pemain-pemain sebenar Juventus — sesuatu yang sentiasa berlaku dalam siri PES. Malah semua nama pemain sebenar ini akan hadir dalam semua game mode FIFA 20, termasuklah Ultimate Team dan Career Mode.
FIFA 20 akan dilancarkan pada 27 September 2019 untuk PC, PS4 dan Xbox One.
eFootball PES 2020 akan dilancarkan pada 10 September 2019 untuk PC, PS4 dan Xbox One.


Episod 10 Siri Animasi The King Of Fighters: Destiny Kini Sudah Boleh Ditonton

Bermulanya persahabatan antara Benimaru dan Kyo Kusanagi.

Episod ke-10 “Side Story: Benimaru.” bagi siri animasi The King of Fighters: Destiny sudah pun boleh ditonton melalui YouTube. Dalam episod kali ini, kita dapat melihat bagaimana bermulanya hubungan persahabatan terjalin antara Benimaru dan Kyo Kusanagi selepas kedua-duanya terlibat dalam sebuah pertarungan besar.
Terlepas menonton episod sebelum ini? Saksikan ke semua have dibawah.

Episod 1: “South Town”
Episod 2: “Kyokugen Style”
Episod 3: “Angelina”
Episod 4: “Brother”
Episod 5: “Side Story: Geese Howard”
Episod 6: “Queens Team”
Episod 7: “Memories”
Episod 8: “Reception”
Episod 9: “Secret”


Ini Trailer Gameplay Assassin’s Creed Valhalla Yang Tiada Paparan Gameplay Langsung

Seperti dijanjikan, Ubisoft telah memperlihatkan satu trailer terbaharu Assassin’s Creed Valhalla semasa livestream Inside Xbox yang berlangsung malam tadi.
Trailer ini diberi nama ‘gameplay trailer’, namun tiada sesaat pun paparan gameplay yang ada dalam video. Yang ada cumalah cutscene sinematik yang memaparkan aksi-aksi protagonis, Eivor dan angkatan Vikings melakukan serangan di England serta memperlihatkan beberapa lokasi menarik yang ada dalam game.
Mengeluarkan ‘gameplay trailer’ yang tiada langsung gameplay ini telah membuatkan ramai peminat tidak berpuas hati. Ramai yang mencadangkan agar trailer hanya digelar ‘cinematic trailer’ sahaja.
Korang boleh saksikannya di bawah:

Sedia maklum dengan ketidakpuasan hati para peminat ini, pengarah kreatif Assassin’s Creed Valhalla, Ashraf Ismail telah tampil mengatakan, ya, para peminat ada hak untuk menjangkakan lebih banyak paparan gameplay daripada trailer ini. Jelas beliau lagi, Ubisoft ada kempen pemasaran yang panjang untuk game ini, maka kita akan dapat melihat gameplay yang lebih mendalam dan butiran lain dalam masa akan datang.
Bila pendedahan itu akan dilakukan, masih belum diumumkan.
https://twitter.com/AshrafAIsmail/status/1258539675947429889?s=20
Assassin’s Creed Valhalla akan dilancarkan pada penghujung tahun ini untuk PC, PS4, PS5, Xbox One dan Xbox Series X.


DevNow 2022: Kesemua Update Kepada 5 Game Cookie Run Dan 2 IP Terbaru Dari DevSisters

Pada 14 April 2022, Devsisters (DevSis) menjalankan acara Online Showcase mereka yang pertama dikenali sebagai DevNow 2022.
DevSis mengumumkan 2 update kepada game Cookie Run yang masih berlangsung dan 3 game terbaru Cookie Run. 2 IP terbaru yang luar dari francais Cookie Run turut diumumkan dan sememangnya unik dan lain dari francais Cookie Run.

Showcase ini berlangsung selama sejam dan penuh dengan informasi yang mengujakan. Dengan menggunakan hanya sebuah bilik kiub, setiap segmen akan bertukar rupanya dengan dinamik dan imersif mengikut game yang dibicarakan!
Jom kita lihat, apa yang menarik dari setiap segmen yang diulaskan dalam showcase pertama DevSis!
Cookie Run: Kingdom

Cookie Run: Kingdom (CRK) telah pun melangkah ke tahun pertama mereka. Update terbaru ini akan menambah baik kualiti hidup dengan mengadakan preset-preset dan ‘clear’ button untuk rekaan Kingdom korang tersendiri! Jadi tak perlulah susah payah buang satu-satu bangunan untuk design baru untuk Kingdom korang!
Sebuah update terbaru dalam story adalah Creme Republic, kawasan baru yang bermula dari Vanilla Kingdom dan bukan di bawah naungan kingdom yang didirikan oleh 5 Ancient Cookies. Creme Republic tercipta apabila serangan terhadap Vanilla Kingdom dahulu ketika perang Tepung Gelap bergelora dan terdapat Cookie yang melarikan diri dan mendirikan bandar tersendiri.
Cookie Run: Witch’s Castle

Bagaimana Cookies tercipta? Apakah kisah sebalik penciptaan Cookies ini? Kita cuma hanya tahu The Witch yang ter-ciptakan Cookies dengan mengadunkan sekali tepung magik dan tepung halia sekali. Dengan itu lahirlah GingerBrave dan GingerBright!
Bersama rakan-rakan Cookies yang lain larikan diri dari dapur The Witch dengan menyelesaikan puzzle dan menghias istana korang! Cookie Run: Witch’s Castle akan dilancarkan pada tahun 2023.
Cookie Run: OvenBreak

Kembali bersama GingerBrave untuk menentang dunia Cookie World! Dalam update terbaru Cookie Run OvenBreak (CROB), sebuah karakter baru, Rambutan Cookie bersama pet, Floofy Fruity akan diperkenalkan. Gingerbrave dan rakan rakan turut akan menentang naga lagenda ke-4, Lychee Dragon di dalam story mode menentang naga tersebut setelah beberapa cookie dari kaum Rambutan menghilang.
Rambutan Cookie juga akan dapat melawan dan ‘parry’ raksasa untuk menghabiskan sebuah level. Pet Floofy Fruity turut membantu untuk menambahkan kembali stamina energy apabila sedang ‘running’. Sebuah Treasure baru dikenali sebagai Rambirdtan Handler Glove akan menyeru seekor burung yang akan menjatuhkan bulu sayapnya memberi lebih mata markah. Story mode yang akan datang bakal memberi ganjaran yang lebih lebat supaya korang boleh maksimumkan level cookie korang!
Cookie Run: Project B

Bertujuan untuk menjadi game aksi stratergi mudah alih, casual co-op, kalahkan raksasa dan menyelesaikan misi dengan pemain lain di menara misteri. Bersama GingerBrave, korang akan memanjat menara pancake yang beratus lapis dan berlawan raksasa di setiap level untuk berjumpa dengan karakter terbaru.
3 karakter terbaru di dalam francais Cookie Run juga akan diperkenalkan iaitu Icicle Cookie, Maple Cookie dan Calamansi Cookie yang tidak pernah muncul di dalam mana-mana game Cookie Run. Project B bakal dilancarkan pada tahun 2023, jika korang rasa mahu menjadi salah seorang tenaga dalam pembikinan game ini, korang juga boleh cuba nasib anda untuk mohon sebagai salah satu dev di DevSis di Korea!
Cookie Run: OvenSmash

Cookie Run: Ovensmash (CROS) ialah fighting game Brawl yang membawa mekanik seperti Super Smash Bros dan MOBA. Dalam game ini korang akan dijemput untuk memilih salah satu watak Cookie dan bertarung di Arena yang anda boleh pilih sesuka hati. Setiap Cookie akan mempunyai kebolehan tersendiri mengikut gaya permainan yang korang suka.
CROS akan memfokuskan kepada pengalaman PvP kompetitif. Game ini kelihatan game teragung seterusnya dalam dunia Cookie Run terutama sekali dengan reka cipta 3D!
Sekurang-kurangnya tiga mode multiplayer kelihatan yang jauh berbeza. Yang pertama Wanted Star, menempatkan lima pasukan menentang satu sama lain dalam peperangan Cookie habis-habisan.
Kedua ialah mode battle royale, yang menyaksikan 30 Cookie bertarung sehingga satu kekal sebagai juara. Akhirnya, terdapat mod pencarian harta karun, di mana pasukan sepuluh Cookies akan memburu berbilang harta yang tersembunyi dalam peta yang amat besar.
Buat masa ini, CROS akan berada di PC dan akan dilancarkan pada mobile serta konsol kemudian. Walaupun masih belum ada tarikh pelancaran yang tepat, DevSis bercadang untuk melancarkan CROS terbaharu sebelum akhir tahun ini di Android dan iOS. Judul game ini juga mungkin akan berubah mengikut keputusan DevSis.
Brixity

Brixity ialah game membina bandar kreatif yang akan datang dengan gaya seni poli rendah. 500 tahun yang akan datang, bersama kita membina dunia dengan memulihkan bumi yang tercemar kepada keindahan asalnya. Dengan menggunakan Brix untuk menyucikan planet dan membina rumah baru.Terokai dunia korang dan mengunjungi dunia rakan yang lain! Korang juga boleh berkongsi blueprint rekaan korang bersama komuniti dan naikkan populariti korang sebagai arkitek Brixity yang terhebat!
Tarikh pelancaran masih belum diumumkan, Brixity boleh dimainkan di Android dan iOS apabila dilancarkan.
Dead Cide Club

Dead Cide Club adalah game shooter battle royale side-scroller di mana korang akan menembak orang jahat di dalam sebuah bangunan. Bertemakan psikologikal thriller, korang dan rakan-rakan boleh bermain bersama sambil memikirkan stratergi untuk berlawan dengan pilihan senjata yang beraneka. Fahami musuh dan kalahkan mereka sambil membawa pulang loot yang mewah.
Dead Cide Club akan tiba di PC dari Steam store.
Sungguh menarik untuk lihat betapa DevSis bertungkus lumus untuk membawa game baru Cookie Run dan 2 IP baru yang amat tidak dijangkakan.
Tak sabar untuk cuba game terbaru Cookie Run? Korang boleh pra-daftar Cookie Run: OvenSmash, Project B dan Witches Castle di aplikasi TapTap untuk versi mobile.
Dalam banyak-banyak game yang dipamerkan, sesungguhnya Project B dan OvenSmash kelihatan amat seronok untuk dimainkan, korang pula bagaimana?


Xiaomi Black Shark – Smartphone Gaming Dengan Water-Cooling!

Your move, Razer.

Selepas Razer Phone, tak banyak smartphone yang dibina khusus buat gamer. Xiaomi bagaimanapun melancarkan Black Shark – sebuah smartphone yang dibina untuk gaming.

Istimewanya Black Shark ini, ia didatangkan dengan multi-stage integrated liquid cooling system yang mampu menurunkan suhu CPUnya sebanyak 8° C. Ini semestinya cukup untuk mengekalkan prestasi optimum cip Snapdragon 845 dengan Kryo 385 cores dan GPU Adreno 630.
Jangan tak percaya, smartphone pun ada GPU!

Black Shark juga akan dilengkapi dengan skrin 5.99 inci Full HD+ dengan paparan 18:9. Bagaimanapun, ianya bukanlah skrin 120Hz. Black Shark nanti juga tidak mempunyai slot microSD, tetapi akan hadir dalam dua versi – 6 GB RAM + 64 GB internal storage (CNY2999 / ~RM1850) atau 8 GB RAM + 128 GB storage (CNY3499 / ~RM2159). Pilih yang mana berkenan. Tepuk wallet, tanya selera.

Sesuai dengan baka gamingnya, Black Shark turut hadir dengan aksesori Black Shark Gamepad untuk aktiviti gaming yang lebih tryhard. LOL.

Amacam? Korang angkat tak smartphone gaming ni nanti?


Dapatkan Dirt Showdown Percuma Sekarang!

Salah sebuah keluaran daripada diri Dirt, kini boleh didapatkan secara percuma untuk pengguna-pengguna PC.

Dirt Showdown kini boleh didapatkan secara percuma melalui Humble Store. Ya betul, percuma. Jadi jangan lepaskan peluang untuk dapatkan salah satu siri terbaik dari Dirt.
Beberapa ketika dahulu, Dirt 3 Complete Edition turut diberikan secara percuma melalui Humble Store.
Ikuti laman JomGaming melalui laman sosial media seperti Facebook dan Twitter jika tidak mahu terlepas mengenai info-info game percuma yang boleh didapati.


Games Sony Awal Tahun 2016 Dengan Lagu ZokuZoku~!

Sony Computer Entertainment Japan Asia telah mengeluarkan video promo untuk games yang bakal keluar di awal tahun 2016 di Jepun!

Dengan lagu background original yang boleh membuatkan korang membaling barang yang ada lalu menari sambil mengangguk-angguk kepala dan throw your hands up in the air!
https://youtu.be/B2Xgsxt86_k
Video promo ini menggunakan lagu yang original dari Tofubeats dan memaparkan games seperti berikut :

Dragon Quest Builders – (release di Jepun : 28-Januari-2016, Lain-lain : belum ada info)
Street Fighter V – (release di Jepun : 18-Februari-2016, NA/EU : 16-Februari-2016
Gundam Breaker 3 – (release di Jepun : 18-March-2016, NA/EU : belum ada info)
Dark Souls III – (release di Jepun : 24-March-2016, Lain-lain : 12-April-2016)
Star Ocean: Integrity and Faithlessness – (release di Jepun : 31-March-2016, Lain-lain : 2016)
Yakuza: Kiwami – (release di Jepun & Asia (CHI) : 21-Januari-2016, Lain-lain :  belum ada info)
Naruto Shippuden: Ultimate Ninja Storm 4 – (release di Jepun : 4-Februari-2016, NA : 9-Februari-2016, EU : 5-February-2016)
Resident Evil 0 – Di pasaran sekarang!

Jika anda memahami bahasa Jepun, lagu ini ada menceritakan serba sedikit mengenai game tersebut. “Zokuzoku”, tajuk lagu untuk video promo ini, juga membawa maksud “shake shake” atau “bergoncang-goncang” (maksud secara literal). Secara asasnya lagu ini mengajak anda untuk menari dan berhibur sambil bergembira dengan pelbagai games yang bakal keluar di PS4 ini!
Jom kita ber Zoku Zoku!
JomBaca: Kalendar Game Confirm Keluar 2016!


BioWare Mendedahkan Sebab Sebenar Dragon Age 2: Exalted March DLC Dibatalkan

Dragon Age 2 merupakan kesinambungan untuk game pertama Dragon Age: Origins yang dikeluarkan pada tahun 2011.

Anda akan bermain sebagai Hawke (kedua dari kanan) dalam Dragon Age 2
Apabila BioWare mengumumkan mereka akan bergerak ke projek Dragon Age baru selepas Dragon Age 2, ramai yang tertanya-tanya apa sudah jadi kepada DLC Exalted March?
Baru-baru ini, pengarah kreatif siri Dragon Age, Mike Laidlaw memberi penjelasan secara terperinci tentang DLC yang dibatalkan dalam Twitter.

First off? Why did we cancel it? Easy to assume it was “the reaction” to DAII, but not so! It was the move to Frostbite.
— Mike Laidlaw (@Mike_Laidlaw) January 12, 2017
Menurut Laidlaw, BioWare tidak membatalkan DLC Exalted March kerana reaksi negatif kepada Dragon Age 2 tetapi kerana menggunakan enjin Frostbite, banyak kerja dan masa perlu dilakukan terutama kepada kumpulan teknikal untuk membuat sebuah game RPG.

So @BioMarkDarrah made the call to stop development on EM and go all in on what would become DAI.
— Mike Laidlaw (@Mike_Laidlaw) January 12, 2017
Oleh itu, produser eksekutif Dragon Age, Mark Darrah memberi arahan untuk membatalkan DLC Exalted March dan meneruskan ke projek lain iaitu projek itu menjadi Dragon Age: Inquisition.
Laidlaw juga menambah dalam Twitter iaitu untuk DLC Exalted March tidak sempat dibangunkan. Namun, cerita Exalted March ini tentang penyeludupan red lyrium dalam Dragon Age 2 yang membangkitkan kemarahan The Chantry.
Selain itu, DLC ini menceritakan pergolakan Qunari di Free Marches dan Hawke harus bekerjasama dengan Starkhaven dan lanun Armada untuk mengekalkan keamanan. Tambahan pula, kisah Sebastian Vael juga dipanjangkan dalam DLC Exalted March ini dengan menceritakan tentang keluarga Sebastian.

Sebelum ini, BioWare juga mengeluarkan tiga DLC untuk Dragon Age 2 iaitu The Exiled Prince menambah satu watak baru dalam parti Hawke, Sebastian Vael. DLC kedua ialah Legacy berkisarkan tentang Corypheus dan DLC itu menambahkan satu lokasi iaitu satu dungeon baru. DLC ketiga ialah Mark of The Assassin menampilkan sebuah watak baru, Tallis dimainkan oleh Felicia Day serta menambah lokasi baru dalam game.
Semasa Dragon Age 2 dikeluarkan semasa tahun 2011, Dragon Age 2 menerima pelbagai kritikan baik dan juga buruk. Metacritic memberi rating 82 untuk Dragon Age 2 manakala PC Gamer memberi review bahawa game ini padat dengan penceritaan bagus tetapi lokasi dalam game itu terlalu kecil dan asyik berulang-ulang.


Kutipan Filem Box Office Hollywood Tetap Tak Boleh Kalahkan Kutipan VIdeo Game

Kalau kita tanyakan kepada masyarakat umum: mana satu yang lebih menguntungkan — bikin filem atau bangunkan video game? Pasti ramai yang akan menjawab bikin filem jauh lebih menguntungkan. Namun, hakikatnya tidak seperti itu jika kita pandangnya dari satu sudut ini.

Game paling ditunggu tahun ini, Red Dead Redemption 2 telahpun dilancarkan pada 26 Oktober lalu. Dan minggu lalu, pembangun game ini, Rockstar telah mengumumkan yang Red Dead Redemption 2 merupakan produk hiburan kedua tertinggi keuntungannya semasa pelancaran dalam sejarah. Red Dead Redemption 2 berjaya mengaut keuntungan sebanyak USD725 juta di seluruh dunia dalam masa tiga hari pelancaran sahaja.
Di tangga pertama masih lagi kekal menjadi milik Grand Theft Auto V yang pernah mengaut keuntungan sebanyak USD1 billion dalam masa tiga hari pelancaran pada tahun 2013.
Mungkin kenyataan ini tidak ramai yang nampak dengan jelas sebenarnya. Tetapi, jika diperhatikan dengan teliti, ia semestinya boleh mengejutkan ramai yang selama menganggap membikin filem lebih menguntungkan berbanding membangunkan video game.
Kalau kita perhatikan, Rockstar menggunakan istilah “produk hiburan kedua tertinggi keuntungannya semasa pelancaran dalam sejarah”, dan bukan “video game kedua tertinggi keuntungannya semasa pelancaran dalam sejarah”.
Mana-mana produk hiburan yang pernah dikeluarkan di seluruh dunia dalam sejarah, termasuklah mana-mana filem Hollywood, tidak mampu mengaut keuntungan dalam masa tiga hari seperti mana yang terjadi kepada dua game Rockstar ini.
Sebagai perbandingan, menurut laman Statista, Avengers: Infinity War (2018) mengaut keutungan sebanyak USD641 juta dari hari pertama keluar pawagam sehingga hari Ahad pertama. The Fate of the Furious (2017) pula mengaut USD542 juta dan Star Wars: The Force Awakens (2015) sebanyak USD529 juta.

Mungkin ada yang akan mempertikaikan yang Avengers: Infinity War dan Star Wars: The Force Awakens akhirnya berjaya mencecah keuntungan sebanyak USD2 billion di seluruh dunia. Namun, apa yang dibandingkan di sini ialah bagaimana video game mampu jauh meninggalkan keutungan yang dikaut dunia perfileman dalam beberapa hari pertama pelancaran.


Rocket League Sambut Ulang Tahun Ke-2 – Arena, 2 Battle-Car Baru, Custom Goal Explosions Dan Banyak Lagi

Game popular yang menggabungkan elemen bola sepak dan kereta, Rocket League, bakal menyambut ulang tahunnya yang kedua. Dan terbaru, mereka telah mengumumkan pelbagai kemaskini yang akan ditampilkan pada 5 Julai 2017.

Semasa acara Rocket League Championship Series (RLCS) Season Three World Championship yang berlangsung malam tadi, Psyonix telah mengumumkan apakah yang bakal mereka bawakan untuk meraikan sambutan ulang tahun kedua bagi game ini.
Sebuah Arena baru akan diperkenalkan, digelar Champions Field, membawakan reka bentuk standard, kelihatan lebih moden, yang mana ia akan boleh dimainkan di perlawanan-perlawanan Casual, Private dan Competitive. Dua Battle-Car baru juga akan dibawakan, iaitu Centio V17 dan Animus GP. Kedua-dua Battle-Car ini hanya boleh didapati secara eksklusif dalam Overdrive Crate yang baru.
Dan buat pertama kalinya, Rocket League akan memberikan korang pilihan untuk mengubahsuai bunyi enjin kereta, letupan semasa gol (goal explosions) dan trails. Customizations terbaru ini akan diberikan secara bercampur dalam Crate drop percuma.
Di samping itu, Psyonix akan memperkenalkan Rocket League Radio, yang mana ia akan menambah 18 lagu baru.
Apabila kemaskini terbaru ini ditampilkan, ia menandakan bermulanya Competitive Season 5 dan berakhirnya Competitive Season 4.
Champions Field
Centio V17
Animus GP
JomBaca: Rocket League Akan Dibawakan Ke China Di PC, Ia Akan Menjadi Versi Percuma Sepenuhnya


MGS: The Phantom Pain Keluar Mainan La Plak!

Kali ni Kojima nak kite semua habiskan duit dengan beli mainan Big Boss plak! Comel tul mainan Nendoroid yang bakal keluar ni nanti. Walaupun Big Boss ni comel, jangan terpedaya ngan BigBoss JomGaming tu. Sumpah dia tak comel langsung! XD
Masih tiada berita mengenai bila mainan Nendoroid ini akan dikeluarkan tetapi sepatutnya lebih kurang harga mainan Nendoroid yang lain. Damn you Kojima, pandai betul ko nak tease peminat!


Destiny: Oryx Hard Mode Tumpas Di Tangan Sparkling Ponies!

Semalam, pada jam 1 pagi waktu tempatan, raid King’s Fall Hard Mode telah dibuka kepada semua Guardians Malaysia. Dalam banyak-banyak clan Malaysia yang berpusu masuk, hanya satu yang berjaya keluar dengan kejayaan terpantas!

Tahniah kepada clan Destiny Malaysia Sparkling Ponies kerana menjadi 1st Malaysian Clan to Complete King’s Fall Hard Mode! Tahniah jugak kepada individual fireteam members:

zafuran
Kamenrimau
ThisIsSenpalll
NoticeMeSENPAlll
Miex_Trg
eddyzaidy

Sparkling Ponies mengambil masa kurang dari 6 jam untuk complete King’s Fall Hard Mode ini! Apa-apahal pon, tahniah all around kepada Guardians yang attempt King’s Fall Hard Mode – especially to the Ponies!
Lagi Kisah Tentang Ponies: Sparkling Ponies Tolong Guardian OKU Flawless Dalam ToO!


Trend Game Tiada Loading Screen Akan Diteruskan CD Projekt Red Dalam Cyberpunk 2077!

Selepas game The Witcher 3 dan God of War yang menampilkan pengalaman penceritaan tanpa henti dengan ketiadaan loading screen – Cyberpunk 2077 menjanjikan pengalaman sama!

Dunia open world Cyberpunk 2077 akan menawarkan pengalaman gaming tanpa henti dengan tiadanya loading screen antara bab-bab penceritaan dan juga perpindahan antara kawasan-kawasan di dalam map game.

CD Projekt Red sebelum ini juga pernah melaksanakan konsep permainan tanpa henti ke serata alam dalam The Witcher 3 – walaupun pada skala lebih kecil kerana terdapat beberapa kawasan yang akan mengaktifkan loading screen seperti Kaer Morhen, Vizima, White Orchard, serta Skellige dan Toussaint.

Cyberpunk 2077 juga menjanjikan pengembaraan ke segenap pelusuk alam open-world, termasuk ke setiap tingkat bangunan yang ada di dalam game tersebut! Ini adalah sesuatu yang belum dilaksanakan CDPR di dalam The Witcher 3, kerana alam, pekan, banda dan bangunannya yang lebih kecil dan sebahagian besar daripadanya tidak dapat dimasuki.
Amacam? Ready untuk mengembara dalam dunia Cyberpunk 2077? Dapatkan berita-berita Cyberpunk 2077 bersama JomGaming.


Video-Video Montaj Ini Akan Buat Korang Nak Mainkan PES 2018 Sekarang! Memang Mengagumkan!

Boleh tak kalau bulan September datang dengan cepat?

Baru-baru ini, Konami telah mengadakan jelajah di beberapa buah negara Eropah untuk mempromosikan game bola sepak terbaru mereka bagi tahun ini, iaitu PES 2018. Ramai media-media tempatan telah dipanggil dan diberikan peluang untuk mencuba dan merakamkan gameplay PES 2018.
Tidak ketinggalan, ramai personaliti Youtube juga telah mencuba PES 2018. Dan hasilnya? Mereka telah membikin video-video montaj yang sangat memukau – pasti akan membuat peminat setia siri PES tidak sabar untuk bermain game terbaru ini.
Korang boleh layan beberapa video montaj ini di bawah:

Online Beta untuk PES 2018 akan bermula pada bulan ini.
PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: PES 2018: Tonton Gameplay Di PC Buat Kali Pertama, Sememangnya Berkualiti Seperti Yang Dijanjikan


Assassin’s Creed Syndicate: Ubisoft Raja Glitch??

Hola Gamers! Assassin’s Creed, Ubisoft dan glitch amatlah sebati dalam dunia game. Adakah Assassin’s Creed Syndicate selamat daripada glitch dan bug? Semestinya tidak!

Sejujurnya kalau korang tanya penulis, adakah penulis mengalami glitch ketika bermain AC Syndicate? Penulis hanya mengalami 2 sahaja insiden glitch – antaranya dulang minuman terapung ketika memasuki bar dan juga blank screen sebelum bermula mission ataupun setelah menyelesaikan sesebuah mission.

Untuk pengetahuan korang, penulis sudah pun menghabiskan story mission dan juga hampir 80% bagi side mission AC Syndicate ini. Namun begitu tak banyak glitch yang penulis temui.
So di JomGaming, kitorang akan kongsikan beberapa video dari sahabat gaming kite di luar negara yang menunjukkan beberapa glitch yang mereka temui ketika bermain AC Syndicate ini.
Video ini dari Gamer’s Little Playground:

Ini pula video dari VideoGamerTV:

Ini perkongsian dari Slow Winter Nuts:

Dan yang terakhir sekali video dari GamingBolt:
https://www.youtube.com/watch?v=fyMF0Fu7Po4
So setakat ini saje guys, korang ada jumpa glitch-glitch selain dari video-video di atas?? Kongsikan dengan kitorang di JomGaming.
ADIOS!!


3 Lagi DLC Battlefield 1 Akan Datang Kini Diumumkan – In the Name of the Tsar, Turning Tides Dan Apocalypse

Sebelum ini, DICE telah mengumumkan They Shall Not Pass, satu daripada empat DLC yang akan dikeluarkan dalam Battlefield 1.

Kini, di laman web rasmi, mereka telah mendedahkan 3 lagi DLC yang akan dikeluarkan untuk game bertemakan Perang Dunia Pertama ini. Walau bagaimanapun, tarikh ketiga-tiga DLC ini akan dilancarkan tidak diumumkan. Berikut adalah nama dan sedikit gambaran concept art DLC-DLC ini:

DLC pertama untuk Battlefield 1, They Shall Not Pass akan dilancarkan pada bulan Mac ini, namun tarik tepatnya masih belum diumumkan. Bagi pemilik Premium Pass, mereka akan mendapat akses dua minggu lebih awal kepada DLC-DLC ini.


Bandai Namco Kongsi Trailer Pertama Bagi God Eater 3

Akhirnya JRPG yang bertemakan sains fiksyen ini menerima keluaran yang ke-3.

Bandai Namco akhirnya menerbitkan trailer bagi God Eater 3 yang memaparkan watak antagonis beraksi bertarung beberapa musuh-musuh gergasi.
Saksikan trailer tersebut dibawah.

Siri God Eater asalnya diterbitkan untuk platform PlayStation Portable pada tahun 2010 dan keluaran terkini dari siri tersebut, God Eater Resurrection boleh didapati pada PlayStation 4 dan juga PC.


Battlefield 1: Jom Sertai Acara DICE Vs Community Di PS4 Dan Xbox One Malam Ini

Nak merasa bayonet charge para developer DICE? Inilah masanya!

Sebuah acara istimewa akan diadakan antara pihak developer Battlefield 1 dengan para peminat siri ini. Para developer DICE, Uprise, EA dan rakan rapat DICE akan menyertai acara “DICE Vs Community” buat pertama kalinya untuk tahun 2017. Lebih menarik, ia akan diadakan di kedua-dua platform konsol, iaitu PS4 dan Xbox One pada waktu yang berbeza.
Berikut adalah butiran yang perlu anda ketahui bagi acara ini:

PS4 – 11 Januari 2017, 12 tengah malam.
Xbox One – 11 Januari 2017, 2 pagi.

Untuk kedua-dua platform ini, anda boleh cari nama server: #DICECommunity Event Server

Jadi, sekiranya anda nak rasai macam macam perasaannya apabila bermain dengan para developer game ini sendiri, jangan lepaskan peluang ini!


Saksikan Gameplay Code Vein Sepanjang 17 Minit Yang Penuh Aksi

Siri terbaru dari Bandai Namco ini sememangnya tampak mantap.

Dalam video terbaru ini, kita dapat melihat sedikit sebanyak aksi serta mekanik bagi Code Vein yang tak tumpah seperti siri Dark Souls dan Bloodborne.
Menurut IGN, keluaran Bandai Namco kali ini sememangnya menarik dan adalah suatu pendekatan yang bijak – namun begitu masih terlalu awal untuk memberi kata putus kerana versi yang dicuba masih lagi dalam fasa awal penyiapan.

Buat masa ini, Code Vein dijadualkan untuk terbit pada tahun 2018 bagi PC, PS4 dan Xbox One tetapi masih belum mempunyai tarikh tepat baginya.
Saksikan gameplay terbaru Code Vein yang telah dikongsi oleh IGN dibawah.


Battle Royale Dalam Call of Duty: Modern Warfare Dilaporkan Akan Membawakan 200 Pemain

Call of Duty: Modern Warfare telahpun dilancarkan pada bulan lalu, dan peminat semakin tidak sabar untuk memainkan mode battle royale.
Seorang pengguna Reddit, Senescallo, telah menemui pelbagai info baru tentang mode battle royale selepas melakukan datamining ke dalam fail-fail yang ada untuk game ini.
Apa yang paling menarik daripada sekian banyak penemuan ialah jumlah pemain maksimum adalah 200 orang pemain — sesuatu yang tidak pernah ditampilkan ke dalam mana-mana game battle royale lain sebelum ini yang lazimnya membawakan jumlah pemain maksimum seramai 100 orang.
Antara perkara lain yang ditemui untuk mode ini ialah ia akan membawakan 15 map, 6 lokasi POI, ada 3 playlist (solo, duo, squad), ada fungsi respawn, ada misi yang boleh dilakukan bersama squad dan banyak lagi.
Korang boleh baca pautan Reddit di bawah untuk mengetahui kesemua info yang mereka telah dapati daripada datamining itu. Apa-apa pun, info ini masih lagi belum disahkan secara rasmi. Masih ada kemungkinan sama ada laporan ini sahih ataupun tidak. Maka, jangan terlalu berharap selagi Activision belum mengumumkan secara rasmi.
https://www.reddit.com/r/modernwarfare/comments/dx4me0/battle_royale_coming_to_modern_warfare_map/?utm_source=share&utm_medium=web2x
Call of Duty: Modern Warfare kini boleh dimainkan di PC, PS4 dan Xbox One.


Malaysia Naib Juara Di Pertandingan PES Di China Selepas Tewas Kepada Brazil Di Final

Hujung minggu lalu, telah berlangsungnya pertandingan antarabangsa PES 2019 yang dianjurkan di Tianjin, China. Malaysia, bersama dengan lapan lagi negara lain, telah dijemput oleh Tianjin Intelligent Sports Association bagi memeriahkan acara ini.

Setelah dua hari beradu tenaga, pasukan Malaysia, yang dikendalikan PES Malaysia, telah berjaya dinobatkan sebagai naib juara. Pasukan negara tewas di tangan Brazil dengan keputusan 2-1 dalam perlawanan final.

Sebelum itu, Malaysia berjaya menumbangkan pasukan Singapura di suku akhir serta Sepanyol di separuh akhir.
Pada mulanya Malaysia diletakkan di kumpulan A yang dibarisi pasukan Serbia, Brazil, Indonesia dan Thailand. Walaupun hanya menduduki tempat ke-4 dalam kumpulan maut ini, ia bukan menjadi penanda aras kepada pemain negara untuk tidak cemerlang di pusingan kalah mati, dan seterusnya menempahkan slot ke final, sebelum tumbang di tangan bekas juara dunia PES dalam perlawanan tersebut.
Pertandingan di negara Tembok Besar itu menggunakan format berpasukan — iaitu perlawanan pertama 1v1, kedua 2v2 dan ketiga 1v1.

Syabas dan tahniah JomGaming ucapkan kepada dua pemain negara, Ahmad Muazz (WASD_Maul) dan Nor Hafizan (GBX_JJ). Semoga pengalaman bermain di pentas antarabangsa ini memberi keyakinan kepada pasukan Malaysia secara keseluruhannya untuk mengaum dalam pertandingan berprestij yang seterusnya.
Sumber gambar: PES Malaysia


Syed Saddiq Umumkan Esports Mall Pertama Di Asia Tenggara, Akan Bertempat di Klang, Selangor

Dalam tweet terbaru yang dikeluarkan, Menteri Belia & Sukan, Syed Saddiq Syed Abdul Rahman telah mengumumkan sebuah esports mall sedang dalam perancangan untuk dibina.

Esports mall pertama yang akan dibangunkan di Asia Tenggara, ia merupakan hasil usahama dengan AirAsia dan AgriMind — bakal dikenali sebagai AirAsia Esports Centre.
Menurut beliau lagi, ia akan bertempat di Klang, Selangor.
“KBS [Kementerian Belia & Sukan] serius dengan perkembangan esports dan sentiasa menyokong usaha pemain industri esports untuk berkembang,” kata Syed Saddiq.
Buat masa ini, beliau masih belum mendedahkan sebarang maklumat lanjut mengenai esports mall ini. Sama-sama kita ikuti perkembangan pembangunan ini.
Syed Saddiq mengumumkan pembangunan ini semasa menghadiri Majlis Penutup WESG Malaysian Qualifier semalam. Para atlet esports Malaysia yang layak akan bertanding bagi SEA Qualifier yang akan dihoskan di Malaysia pada hujung tahun ini.

2. Saya berbesar hati mengumumkan AirAsia Esports Centre iaitu esports mall pertama diwujudkan di ASEAN antara usahasama AirAsia & AgriMind bertempat di Klang. KBS serius dgn perkembangan esports & sentiasa menyokong usaha pemain industri esports utk berkembang. pic.twitter.com/bgdu8M3okD
— Syed Saddiq 🇲🇾🌺 (@SyedSaddiq) September 23, 2018


Street Fighter V: Perlawanan Persahabatan 15v15 Antara Malaysia Dan Vietnam Esok, Jom Beri Sokongan

Jom saksikan perlawanan Street Fighter V antara dua negara ini esok!

Pada hari esok, 18 Februari 2017, Malaysia Fighting Games Community (Malaysia FGC) akan mengadakan perlawanan online persahabatan dengan komuniti Street Fighter V Vietnam. Ia bakal menyaksikan 15 pemain dari kedua-dua buah negara berentap dalam pertarungan yang pastinya menghiburkan.
15 pemain dari Malaysia akan berkumpul di Geek Empire, Kuala Lumpur. Perlawanan persahabatan ini turut akan dihadiri oleh Janda Hunter dan siaran livestream akan dilakukan di Facebook Janda Hunter.
Manakala 15 pemain Vietnam pula akan berkumpul di E House Coffee, Bandar Ho Chi Minh.
Berikut adalah butiran mengenai perlawanan persahabatan ini:
Game: Street Fighter V
Platform: PlayStation 4 (Online)
Tarikh: 18 Februari 2017 (Sabtu)
Masa: 4 petang (waktu Malaysia)
Lokasi (pemain Malaysia): Geek Empire, Ampang, Kuala Lumpur.
Livestream: Facebook Janda Hunter
Di bawah adalah senarai pemain yang akan berentap di pihak negara masing-masing:
Malaysia:
1. Hafiz Karim
2. Mohd Ikmal Redza Zolkopli
3. Azrul Anwar
4. Prince Yass Nosstunk
5. Syed Adnan
6. Albert Chua
7. Syed Ariff Jamalulail
8. FV Sangbubu
9. ViewSonic FV IamChuan
10. Scott K Wai Kit
11. Rafa Mohamad
12. Kenny Tail
13. Ardian Eye
14. Shahril Harith
15. Syafiq Jaffery
16. Jamil Jo Zolkefli
(Salah seorang pemain akan menjadi simpanan)
Vietnam
1. Martin Marn Phan
2. Võ Duy Thượng
3. Hue Tran
4. Phuong Nguyen
5. Thanh Nguyen Thai
6. Thoại Chương
7. Sang Lai
8. Kent Wong
9. Long Khac
10. Tu Van Le-Tran
11. Lê Hoàng Minh Trung
12. Bùi Thành Nhân
13. Quan Ton
14. Tran Duy
15. Thinh Le
Simpanan Vietnam:
1. Minh Trần
2. Quang Anh Chu
3. Phung Dinh Trung
4. Đăng Khánh
5. Bùi Trung Tín
6. Truyen Phan

Jadi, esok peminat-peminat siri Street Fighter tempatan jangan lepaskan peluang untuk menyaksikan para pemain bergabung dan berentap menentang Vietnam di Geek Empire! Kalau tak berkesempatan, bolehlah layan livestream di Facebook Janda Hunter.


Jumlah Pemain Evolve Naik 15,930% Selepas Ditukar Kepada Free-To-Play!

Apabila sudah diberi percuma, habis game ini kena “serbu”!

Beberapa hari yang lalu, setelah mengalami pelbagai kontroversi seperti terlalu kurang content, akhirnya Turtle Rock Studios telah mengambil keputusan untuk mengeluarkan versi terbaru Evolve yang dikenali sebagai Evolve: Stage 2.
Terkini, jumlah pemain Evolve Stage 2 telah naik mendadak sebanyak 15,930% selepas ia dikeluarkan sebagai versi Free-To-Play, menurut laporan Eurogamer.
Sebelum ia diberikan percuma, Evolve hanya memiliki jumlah pemain di waktu puncak hanya seramai 157 pemain (sumber: PC Gamer)! Dan terkini, semasa artikel ini ditulis, Evolve Stage 2 menduduki tangga ke-10 di Steam Stats, dengan waktu puncak mempunyai pemain seramai 51,298!

Evolve: Stage 2 sudah boleh diperolehi melalui Steam. Masih belum ada berita sama ada versi Free-to-Play akan menemui peminat di konsol.


Zaman Kejatuhan Fortnite Sudah Bermula, Pendapatan Fortnite Dilaporkan Perlahan Pada Julai 2018

Setiap yang naik pasti akan turun.

Sejak 11 bulan yang lalu, kita boleh katakan Fortnite adalah game yang paling popular di dunia. Ia bukan sahaja mendapat tempat di hati gamers, tetapi turut mendapat perhatian dari media global.
Namun, apakah kita sudah mula memasuki fasa kejatuhan game ini? Laporan terbaru ini kelihatan seperti itu.
Menurut firma penganalisis industri gaming, SuperData, Fortnite sudah melepasi fasa kemuncaknya. Laporan pendapatan gaming untuk bulan Julai 2018 yang dikeluarkan SuperData menunjukkan yang pendapatan Fortnite hanya meningkat sebanyak 2 peratus dari pendapatan untuk bulan Jun 2018.
Perkembangan pendapat tersebut hanya bersifat sederhana walaupun Epic Games telah melancarkan Season 5 (berserta Battle Pass) untuk Fortnite pada pertengahan bulan Julai.
Walaupun laporan tersebut menunjukkan yang Fortnite masih lagi berada di kedudukan teratas sebagai game paling menjana pendapatan tertinggi untuk platform konsol, perkembangan yang semakin perlahan ini secara tidak langsung telah membuktikan yang pendapatan mereka tidak lagi naik melambung seperti beberapa bulan sebelum ini.

Apa agaknya faktor menyebabkan pendapatan Fortnite yang semakin perlahan ini? Korang ada pendapat?


Mass Effect: Andromeda Akan Menggunakan Peer-To-Peer Untuk Mode Multiplayer

Diumumkan oleh produser Mass Effect: Andromeda.

BioWare telah mengesahkan bahawa mode multplayer bagi Mass Effect: Andromeda akan menggunakan teknologi peer-to-peer (P2P) untuk menyambungkan pemain-pemain dan tidak akan menyediakan sebarang server khusus untuk mode ini.
Perkara ini telah disampaikan oleh produser Mass Effect: Andromeda bersama-sama screenshot yang telah dipaparkan diatas.

it is P2P
— Fernando Melo (@DiscoBabaloo) March 3, 2017
Seperti diumumkan sebelum ini, percubaan beta bagi mode multiplayer telah pun dibatalkan oleh BioWare dan ianya hanya boleh dicuba bagi mereka yang menghadiri expo PAX nanti.
Memandangkan Mass Effect 3 sudah pun menggunakan teknologi P2P dalam mode multiplayer, memang tak mengejutkan bahawa studio BioWare telah meneruskan cara yang sama dalam keluaran terbaru mereka ini.
Mass Effect: Andromeda akan diterbitkan 21 Mac untuk PC, PS4, dan Xbox One.


Kostum Inspirasi Dari Infinity War Diperkenalkan Untuk Game PS4 Spider-Man

Demam Infinity War semakin membara.

Dua minggu lalu, telah tertirisya laporan mengatakan kostum Spider-Man yang diinspirasikan daripada filem Avengers: Infinity War bakal dibawakan ke dalam game Marvel’s Spider-Man di PS4. Terkini, kostum tersebut telah diperkenalkan secara rasmi oleh Sony.
Korang yang pre-order game ini akan mendapat kostum ini dengan segera, diberi nama Iron Spider Suit.
Korang boleh saksikan trailer untuk kostum ini di bawah:

Marvel’s Spider-Man akan dilancarkan pada 7 September ini, eksklusif di PS4.


Boss Dan Kakitangan Xbox Puji Nintendo Switch Di Twitter!

Beberapa tweet daripada kakitangan Xbox telah memuji pengumuman Nintendo Switch!
Engineering Lead Xbox Mike Ybarra telah mengucapkan tahniah kepada Nintendo di atas pengumuman Switch tempoh hari.

Fun and exciting @Nintendo announcement. Great time to be a gamer. Congrats @NintendoAmerica and WW teams. #gaming #excited.
— Mike Ybarra (@Qwik) January 13, 2017
Beliau turut berkata “Ini sememangnya masa yang seronok bagi seorang gamer,” dan kitorang bersetuju dengan kata-kata tersebut.
Dalam satu tweet-balas bagaimanapun, Phil Spencer, Head of Xbox berseloroh dengan membalas tweet beliau, “Kau sepatutnya mengalirkan darah hijau,” sempena warna rasmi Xbox!
https://twitter.com/RealPhilSpencer/status/819789719366082560?ref_src=twsrc%5Etfw
Bagaimanapun apabila ditanya harapan beliau terhadap Nintendo Switch, Phil Spencer sendiri turut memuji pengumuman Switch! “Mario kelihatan segar/baru. Zelda pastinya hebat. Konsol hibrid, seronok melihat idea game yang akan terhasil.”

Mario looked new/fresh. Zelda should be great. Hybrid console, will be fun to see what new game ideas come from that.
— Phil Spencer (@XboxP3) January 13, 2017
Ini bukanlah kali pertama Phil Spencer memuji Nintendo. Berikutan pengumuman Switch Oktober lepas, beliau dipetik berkata, “Saya memang sentiasa kagum dengan keupayaan mereka (Nintendo) dalam menyatakan wawasan yang berani dan membina produk yang melaksanakan wawasan tersebut.”
Nintendo Switch adalah hibrid handheld/console yang boleh dimainkan di rumah ataupun dibawa ke mana sahaja. Sistem ini akan dilancarkan pada 3 Mac. JomGaming telah menerbitkan artikel penuh berkenaan Nintendo Switch serta game-game yang telah diumumkan sehingga kini bagi platform unik ini!


DLC Mountain Blizzard Bakal Diterbitkan Esok Untuk Forza Horizon 3

Trailer papar aksi perlumbaan dalam persekitaran bersalji tebal.

DLC pertama Forza Horizon 3 ini akan diterbitkan esok dan bakal mengetengahkan 8 kenderaan baru dan lebih dari 50 cabaran untuk pemandu-pemain tegar siri ini. Antara acara perlumbaan yang diperkenalkan kali ini adalah Hill Climb, Descent, dan Blizzard.
Berikut adalah senarai kenderaan yang bakal disertakan dalam Blizzard Mountain:

2016 Ford GYMKHANA 9 Focus RS RX
1965 Ford F-100 Flareside Abatti Racing Trophy Truck
1975 Lancia Stratos HF Group 4
1985 Lancia Delta S4 Group B
2016 Nissan Titan Warrior Concept
2016 RJ Anderson #37 Polaris RZR-Rockstar Energy Pro 2 Truck
2016 Subaru #199 WRX STI VT15r Rally Car

DLC Blizzard Mountain boleh didapati melalui season pass atau pun secara berasingan.


Sony: Dunia Masih Belum Bersedia Untuk Streaming Game, Konsol Seperti PS5 Masih Lagi Diperlukan

Semasa Google membuat perbentangan memperkenalkan Stadia kepada kita pada bulan Mac lalu, kita menjadi sungguh kagum dengan bermacam fungsi canggih yang belum pernah kita saksikan sebelum ini.
Walau bagaimanapun, di sebalik fungsi yang seakan futuristik ini, nampaknya pihak Sony merasakan yang dunia masih belum bersedia untuk beralih sepenuhnya ke platform streaming game seperti Stadia.
Dalam temubual bersama Wall Street Journal, CEO Sony Kenichiro Yoshida mengatakan yang tidak semua pemain memiliki sambungan internet yang bagus dan stabil, maka, konsol masih lagi diperlukan, terutamanya apabila mereka ingin memainkan game-game yang paling ditunggu-tunggu.
Kata Yoshida lagi, PlayStation 5 – atau apa sahaja nama rasmi yang akan digunakan nanti – akan secara dramatiknya meningkatkan kuasa pemprosesan grafik, yang mana ia seterusnya akan memperlihatkan mengapa konsol generasi akan datang masih lagi diperlukan.
Beliau turut menyatakan yang mereka memandang Stadia sebagai pesaing yang berpotensi dalam arena gaming, namun menegaskan yang Stadia adalah ancaman jangka masa sederhana dan panjang — bukan ancaman yang terdekat.
Sekiranya korang tidak tahu, Sony juga mempunyai platform streaming game mereka sendiri, iaitu PlayStation Now, namun ia bukanlah menjadi prioriti untuk syarikat tersebut pada ketika ini.


Cyberpunk 2077: CD Projekt Red Sahkan Akan Ada Multiplayer Selepas Pelancaran, Ditambah Secara Percuma

Sebelum ini, CD Projekt Red sendiri pun masih belum dapat kepastian sama ada pasukan mereka akan membawakan mode multiplayer ataupun tidak dalam Cyberpunk 2077.
Terkini, mereka telah mengesahkan bahawa mode multiplayer untuk game futuristik itu sedang dalam pembangunan. Namun, mode tersebut tidak akan ditampilkan semasa pelancaran game ini pada April kelak, sebaliknya akan menambahnya dalam kemaskini pada kemudian.
CD Projekt Red mengumumkan perkara ini dalam satu tweet, yang mana ia sebenarnya mengumumkan serta ingin mempromosikan beberapa jawatan kosong yang perlu diisi bagi menjayakan projek multiplayer tersebut.
Mereka menyatakan lagi bahawa fokus mereka pada ketika ini masih lagi untuk menyampaikan game penuh Cyberpunk 2077 terlebih dahulu, diikuti dengan beberapa kandungan tambahan (DLC) percuma dan kandungan single-player — kemudian selepas semua itu selesai barulah mereka akan menyajikan aksi multiplayer.

1/2 Until now, the only thing we said about multi was that it was in R&D. As we’re getting closer to launching ‘single player’ Cyberpunk 2077 in Apr. 2020, we’d like to confirm that multiplayer's in the works! If you feel like lending us your skills apply: https://t.co/QQV6qsuvhk pic.twitter.com/GHbiS5N3DT
— CD PROJEKT RED (@CDPROJEKTRED) September 4, 2019

2/2 The plan for now is to deliver Cyberpunk 2077 in April, then follow up with DLCs (free!) and single player content, and — once we’re done — invite you for some multiplayer action.
— CD PROJEKT RED (@CDPROJEKTRED) September 4, 2019
Cyberpunk 2077 akan dilancarkan pada 16 April 2020 untuk PC, PS4, Xbox One dan Stadia.


Sony Arahkan Syarikat Jual Plat Sisi PS5 Batalkan Tempahan Atau Tindakan Undang-Undang Diambil

Minggu lalu, sebuah syarikat yang digelar PlateStation5 telah membuka tempahan untuk plat sisi PS5. Dalam kata lain, konsol PS5 itu sendiri belum lagi dilancarkan secara rasmi, tapi para pemain sudah boleh membuat tempahan untuk plat sisinya yang boleh dicabut dan digantikan dengan plat lain yang mengikut citarasanya.
Walau bagaimanapun, syarikat tersebut telah menerima arahan daripada pihak Sony supaya membatalkan tempahan plat sisi itu atau mereka akan mengambil tindakan undang-undang.
Menurut VGC, pada mulanya, mereka hanya perlu menukar nama laman web “PlateStation5.com” kerana menerima aduan daripada Sony yang mendakwa mereka telah mencabuli hakcipta Sony.
Namun, aduan ini nampaknya telah beralih ke tahap yang lebih jauh apabila pihak peguan Sony telah menyatakan kepada syarikat tersebut bahawa harta intelek Sony menjangkau kepada plat sisi, dan sekiranya syarikat itu terus menjual dan mengedarkannya ke mana-mana negara, ia akan berakhir di mahkamah.
Syarikat yang telah bertukar nama ke CustomizeMyPlates itu telah membatalkan semua pra-tempah untuk plat sisi PS5 yang telah mereka ambil sebelum ini, dan mereka mengatakan yang mereka kini “lebih cerdik” tentang undang-undang hakcipta.

PS5 akan dilancarkan pada 12 November di beberapa negara terpilih. Untuk pasaran Malaysia, Sony akan mengumumkan tarikh pelancaran dan harganya apabila mereka sudah bersedia.


The Division: Bandar New York Adalah Indah Jika Korang Menikmatinya

Bandar New York pasca-bencana dalam Tom Clancy’s The Division adalah sangat indah, sekiranya korang berhenti dah menikmatinya.

Closed Beta The Division telah melaburkan tirainya beberapa hari yang lalu. Di sebalik downgrade grafik yang para pemain canangkan, persekitaran yang terdapat dalam game ini mungkin sesuatu yang breathtaking jika korang benar-benar memerhatikannya.
Sticker-sticker yang terdapat di dinding-dinding (bergerak & beralun), lukisan-lukisan yang terdapat di tepi jalan, dan pancaran sinar cahaya matahari adalah beberapa perkara kecil yang sangat cantik dibawakan Ubisoft ke dalam game ini.
Seperti biasa, Youtube content creator, Berdu tidak pernah mengecewakan dalam video-video sinematiknya. Kali ini, beliau hadir dengan “The Wanderer”, sebuah video sinematik yang berjaya beliau capture dalam The Division.
Dan kalau korang masih lagi tidak puas menyaksikan keindahan bandar New York ini, korang boleh layan gambar-gambar yang diambil oleh Anthemios DI SINI. Ianya sangat menenangkan.

JomBaca: The Division: Tarikh Open Beta Dah Leaked!


Golf With Your Friends Bawakan Level Baru Macam Fall Guys

Golf With Your Friends telah melancarkan DLC berbayar baharu yang digelar ‘Bouncy Castle Course Pack’ — membawakan 18 level baharu yang mempunyai banyak halangan seakan dalam Fall Guys.
Menariknya, kalau nak main DLC baharu ini secara online multiplayer (sehingga 12 pemain), hanya hos seorang sahaja yang perlu memiliki DLC ini.


GTA 6 Dilaporkan Guna Latar Belakang Vice City Yang Moden, Pelancaran Selewatnya 2025

Selain sering melaporkan berita-berita mengenai Battlefield dan Call of Duty, orang dalam industri tersohor, Tom Henderson kini ada butiran baharu tentang satu lagi francais gaming yang besar.
Henderson dalam satu video baharunya di Youtube telah melaporkan bahawa Grand Theft Auto 6 akan menggunakan latar belakang Vice City versi moden, dan mungkin akan dilancarkan selewat-lewatnya pada tahun 2025.
Menurutnya lagi Rockstar dikatakan telah memberikan kebebasan sebanyak mungkin kepada para pembangunnya untuk mencipta kandungan GTA Online sedia ada, sekaligus mematahkan ura-ura sebelum ini yang mengatakan GTA seterusnya akan menggunakan latar belakang Amerika pada tahun 1980-an.
Henderson mengatakan lagi bahawa Rockstar mungkin akan menggunakan strategi perubahan peta dan lokasi dari semasa ke semasa seperti yang dilakukan Epic Games dalam Fortnite.
Untuk single-player story pula, GTA 6 dikhabarkan akan mempunyai beberapa karakter yang boleh dimainkan, termasuk seorang wanita pakar teknologi.
Henderson pada asalnya menjangkakan yang GTA 6 akan dilancarkan pada 2023, namun kini beliau merasakan ia mungkin dilancarkan selewat-lewatnya pada 2025. Antara sebab utama mengapa terdapat penundaan ini adalah disebabkan Rockstar tidak mahu menekan para pekerjanya dengan terlalu banyak kerja selepas banyak laporan sedemikian baru-baru ini ketika membangunkan Red Dead Redemption 2.
GTA 6 hanya akan dilancarkan, menurutnya, untuk PC, PS5 dan Xbox Series. Rockstar dikatakan mahu konsol generasi terkini itu terjual dengan meluas terlebih dulu sebelum mereka melancarkan GTA 6.
Mengapa Rockstar sehingga kini masih belum mengumumkan GTA 6 walaupun sudah berada dalam pembikinan? Hal ini kerana Rockstar tidak mahu sebarang penundaan tarikh pelancaran diumumkan kerana ia masih lagi dalam fasa awal, menurut Henderson.
Butiran-butiran yang disebutkan Henderson ini sebenarnya ada banyak persamaan dengan ura-ura yang pernah dilaporkan pada tahun 2018.
Apa-apa pun, seperti biasa, walaupun Henderson sering mendedahkan info awal yang akhirnya menjadi sahih, kita tetap perlu mengambil berita ini sebagai hanya satu khabar angin selagi ia belum disahkan secara rasmi oleh Rockstar.


Sesi Beta Ghost Recon Wildlands Bermula 3 Februari, Saksikan 3 Video Baru Ini Untuk Persiapan Beta Anda

Sudahkah anda bersedia untuk menumbangkan ketua-ketua jenayah dadah di Bolivia?

Dalam blog post terbaru, Ubisoft telah mengumumkan bahawa sesi beta untuk Ghost Recon Wildlands akan bermula pada 3 Februari dan akan tamat pada 6 Februari 2017. Para pemain boleh pre-load fail beta tersebut bermula 1 Februari kelak.
Bersempena dengan pengumuman tarikh beta ini, mereka turut mengeluarkan 3 video terbaru, bagi mempersiapkan para pemain untuk menghadapi sesi beta ini. 3 video ini telah memperkenalkan kepada kita tentang customization karakter, kandungan bonus pre-order dan trailer yang memaparkan dunia open-world yang luas.

Bagi anda yang belum mendaftar untuk sesi beta, anda boleh melakukannya di sini.
Anda boleh saksikan video gameplay mission single-player berdurasi 20 minit di sini.
Game penuh Ghost Recon Wildlands akan dilancarkan sepenuhnya pada 7 Mac 2017 di PS4, Xbox One dan PC.


Kedai Game Di Jepun Tulis Nama Pembeli Di Kotak PS5 Untuk Bendung Scalper

Hampir setahun PlayStation 5 dilancarkan dan Sony masih belum mampu menghalang kegiatan menjual semula konsol generasi terkini itu dengan harga melambung tinggi, atau kita panggil golongan ini sebagai scalper.
Oleh itu, satu kedai di Jepun, Nojima Denki telah mengambil inisiatif sendiri untuk membendung sendiri aktiviti yang tidak bermoral ini.
Untuk setiap pembelian PS5, kedai tersebut akan menuliskan nama penuh pembeli di atas kotak PS5 masing-masing.
Berita ini dilaporkan oleh satu akaun Twitter dari Jepun, @kaz__kun, kemudian diterjemah oleh @aevanko.
Menurut tweet itu lagi, kedai itu akan menggunakan kedua-dua ball-point pen dan marker pen. Bermakna, walaupun ada yang cuba untuk memadamnya, kesan pen itu akan terus kekal, tetap menampakkan nama pembeli.
Langkah ini mungkin tidak memberikan sebarang impak kepada pembeli yang mendapatkan PS5 untuk diri sendiri, namun tentunya akan menyukarkan scalper untuk menjual semula konsol itu kerana kotaknya sudah siap tertulis namanya.
Malah, dari perspektif pembeli (yang beli dari scalper) pula, takkanlah mereka ingin membeli sebuah PS5 yang kotaknya sudah tertulis nama orang lain.

LOL wow. Nojima Denki shop is so hardcore about not letting resellers get their PS5 stock they say they will write your full name on the box at time of purchase, and open/dispose of the dual shock controller box as well. https://t.co/mSrcDDGSL4— Gaijinhunter (@aevanko) October 8, 2021

Apa pandangan korang? Satu langkah yang baik dari kedai di Jepun ini? Perlu diikuti oleh kedai-kedai game tempatan?


Playstation Experience 2015: Macamana Nak Layan Livestream?

Malam ini sehingga ke Isnin akan menyaksikan livestream event Playstation Experience 2015 yang diadakan di San Francisco! Jom kita follow!!

Playstation Event 2015 yang dijangka akan bermula jam 2 pagi waktu Malaysia ini berkemungkinan akan menampilkan pengumuman game, video gameplay game-game akan datang, beberapa maklumat mengenai Playstation VR, dan mungkin juga maklumat mengenai patch Playstation akan datang termasuklah seperti pengumuman emulator PS2 bagi PS4 di bawah ni!

Beberapa panel juga akan dipamerkan sepanjang acara tersebut termasuk panel  “PlayStation VR and The Future of Play” yang dijangka akan live pada jam 6 pagi waktu Malaysia!
JomBaca: Playstation Experience 2015: Senarai Booth, Game dan Event Diumumkan!
Bagi mereka yang bernasib baik dapat turun ke event tersebut akan dapat memainkan dari 111 game dan pelbagai aktiviti yang telah dirancang – antaranya tournament Street Fighter Capcom Cup yang akan berlangsung Ahad  dengan menawarkan prize-money Hadiah Utama bernilai USD 125, 000!
Bagi kita-kita yang duduk di Malaysia nih, boleh lah melayan livestream event tersebut di Twitch, Youtube ataupun Playstation.com.


Ubisoft Tampilkan Gameplay Skull & Bones Dalam Video Baru – Makin Bersemangat Nak Jadi Lanunlah!

Semalam, Ubisoft memuat naik video terbaru menunjukkan pertarungan sengit antara kapal-kapal besar di dalam Skull & Bones, game akan datang dari Ubisoft Singapore.

Dua kumpulan game developers iaitu kumpulan Skull & Bones beradu tenaga dengan kumpulan yang membangunkan Assassin’s Creed 4 Black Flag dalam Skull & Bones.

Apa yang paling penting ialah video ini menunjukkan sedikit kelainan gameplay melalui kaca mata TV yang dilihat oleh beberapa game developers antara kedua-dua belah pihak ini.
Skull & Bones merupakan IP baru yang diumumkan semasa E3 2017 oleh Ubisoft Singapore dan setakat ini, game ini mendapat sambutan hangat daripada orang ramai serta dinikmati oleh game developers di Ubisoft.
JomBaca: Merentasi Samudera Sebagai Lanun – Apa Yang Membezakan Skull & Bones Dengan Assassin’s Creed 4: Black Flag?
Walaupun ada tohmahan menyatakan Skull & Bones adalah cuma bayangan Black Flag, Ubisoft Singapore tidak menafikan bahawa mereka mengambil sedikit inspirasi daripada Black Flag dan menjanjikan pengalaman lanun baru dalam pelbagai aspek untuk pemain akan datang.
Baru-baru ini, Ubisoft turut mengumumkan bahawa Skull & Bones bukanlah game play-to-win, tetapi akan menampilkan ciri microtransactions seperti Rainbow Six Siege dan For Honor.
Skull & Bones akan dijangka untuk berlabuh pada 2018 untuk PS4, Xbox One dan PC.


Star Wars Jedi: Survivor Akan Ada ‘Fast Travel’, Haiwan Yang Boleh Ditunggang

Antara kelemahan dalam Star Wars Jedi: Fallen Order yang banyak dikritik oleh para pemain adalah kita perlu ulang-alik melalui jalan yang sama untuk menyelesaikan beberapa misi.
Kritikan ini nampaknya telah diambil maklum oleh Respawn Entertainment, dan mereka telah memperbaikinya dalam sekuel game tersebut, Star Wars Jedi: Survivor.
Dalam satu temu ramah bersama Play Magazine, lapor GamesRadar, pengarahnya, Stig Asmussen telah mengesahkan yang Star Wars Jedi: Survivor akan memperkenalkan fungsi fast travel bagi menawarkan jalan pintas dan mengelakkan para pemain untuk mengulang-ulang ke tempat yang sama.
Selain itu, Asmussen turut mendedahkan bahawa haiwan yang boleh ditunggang Cal Kestis juga akan diperkenalkan. Bermakna, kalau pun pemain perlu mengulang-alik ke tempat yang sama, mereka boleh melakukannya dengan lebih pantas dengan adanya haiwan tunggangan tersebut.
“Kita akan menampilkan kedua-dua fast travel dan haiwan-haiwan tunggangan untuk membantu para pemain dengan cepatnya sampai dari titik A ke B, dan kembali ke A,” kata Asmussen.
“Fast travel itu adalah dari satu titik ke titik lain, dan haiwan tunggangan itu menawarkan satu cara untuk menyeimbangkan dengan cepat antara titik-titik ini dan eksplorasi antaranya.”

Star Wars Jedi: Survivor akan dilancarkan pada 28 April 2023 untuk PC, PS5 dan Xbox Series.


Rekod Dunia: Pemain Speedrunner Ini Habiskan Sifu Hanya Dalam 22 Minit Tanpa Mati

Sebagai seorang pemain yang biasa-biasa, Sifu sememangnya sebuah game yang amat sukar untuk dihabiskan, terutamanya apabila bertarung dengan bos-bosnya.
Namun, seorang pemain speedrunner ini telah mencipta rekod dunia dengan bermain dari level pertama sehingga bos terakhir hanya dalam… jangan terkejut… 22 minit sahaja, dan tanpa mati, atau dalam kata lain, umur kekal berusia 20 tahun sehingga tamat!
Youtube channel ONGBAL sememangnya terkenal sebagai seorang yang cukup handal dalam game-game genre seumpama ini. Channel beliau penuh dengan video-video gameplay dari game-game seperti Sekiro: Shadows Die Twice dan siri Dark Souls.
Berbalik kepada rekod dunia Sifu beliau. Walaupun ia sememangnya satu aksi yang cukup mengagumkan, harus diingat, ini bukanlah percubaan pertama beliau. Sebaliknya, karakternya telah telah dinaiktaraf ke tahap paling tinggi yang boleh dicapai, telah memahami setiap selok-belok mekanisme game ini, serta menggunakan jalan paling pintas untuk tiba ke arena bos di setiap level.
Malah, apa yang beliau sajikan dalam video ini adalah true ending, maka sesiapa yang tidak mahu melihat spoiler, korang dah diberi amaran.
Jom layan aksi memukau ini:

Dalam review Boleh Beli or Boleh Blah!?, penulis merumuskan Sifu dengan berkata:
“Melalui butang-butang gameplay yang cukup rumit, kombo-kombo yang memukau serta koreografi gerakan Kungfu yang mengagumkan, Sifu menyajikan satu kepuasan kombat jarak dekat yang amat luar biasa.”


Razer Kenakan Harga RM49 Untuk Sarung Jari Ketika Main Game Mobile

Jenama gaming yang sering mengenakan harga premium, Razer telah memperkenalkan produk sarung jari terbaharu mereka.
Digelar Razer Gaming Finger Sleeve, produk khas untuk gamer mobile ini berharga RM49.
Deskripsi di laman web rasminya menyatakan Razer Gaming Finger Sleeve menggunakan fabrik yang lembut dan bersensitiviti tinggi, ringan serta ia mampu menyerap kelembapan.
Sarung jari untuk gamer mobile bukanlah sesuatu yang baharu. Banyak saja sarung jari yang telah dikeluarkan oleh pelbagai jenama yang kurang dikenali, yang harganya boleh didapati serendah RM1.00.


Naughty Dog Mencari Pekerja Baru Yang Mahir Dengan Selok-Belok Pembangunan PC Untuk Last of Us 2

Kalau ura-ura tentang Horizon Zero Dawn akan dilancarkan ke platform PC belum cukup untuk meresahkan peminat tegar PlayStation, ini ada satu lagi game eksklusif yang jauh lebih besar kemungkinan akan mengikut jejak sama.
Studio pembangunan Naughty Dog telah mengeluarkan iklan bagi mencari pembangun baharu yang akan mengisi satu jawatan baharu. Ini mungkin nampak seperti aktiviti biasa dalam sesebuah syarikat, namun jawatan ini telah menimbulkan satu persoalan yang cukup besar.
Jawatan tersebut ialah “Graphics Programmer” yang bekerja untuk membangunkan The Last of Us Part II, dan apa yang mengejutkan ialah kriteria jawatan ini memerlukan seseorang yang mahir tentang selok-belok platform PC.
Jawatan ini mencari seseorang yang “mempunyai pemahaman menyeluruh terhadap GPU architectures masakini” serta menyebutkan AMD dan NVIDIA telah membuatkan para peminat merasakan bahawa Naughty Dog sedang merancang untuk membawakan game eksklusif mereka ini ke platform PC.
Menguatkan lagi spekulasi ini apabila kriteria jawatan ini turut menyebutkan “Direct12”, “Vulkan” dan “pengalaman pengaturcaraan PC”.
Apakah beberapa khabar angin yang condong mengatakan Horizon Zero Dawn dan The Last of Us Part II akan dilancarkan ke PC menandakan Sony sedang mempersiapkan diri untuk memperluas pasaran gaming mereka kepada bukan sahaja di platform PlayStation? Hanya masa yang bakal menentukan.

Setakat ini, apa yang rasmi ialah The Last of Us Part II akan dilancarkan pada 29 Mei 2020, eksklusif untuk PS4.


Control Kini Percuma Di Epic Games Store, Tawaran Sehingga Tengah Malam Ini

Bersempena musim perayaan Krismas, Epic Games sedang menjalankan kempen satu game percuma di Epic Games Store setiap hari selama 15 hari.
Untuk game ke-11, Epic telah memberikan Control.
Game action-adventure yang dibangunkan Remedy Entertainment itu boleh diambil secara percuma dari sekarang sehingga 12 tengah malam ini (waktu Malaysia). Apabila berjaya dimasukkan ke dalam Library, ia akan menjadi milik korang buat selamanya.
Korang boleh dapatkan Control di Epic Games Store.

Kepada yang membuka game tersebut dan terlihat ia sudah pun dimiliki, jangan terkejut. Mungkin korang terlupa yang game ini sebenarnya telah diberikan percuma di platform tersebut pada Jun lalu.


17 Video Games Yang Bakal Menggegar Oktober 2017!

Tragedi Oktober telah tiba! Apa nak jadi dengan wallet bulan ini!
Battle Chasers: Nightwar (PC, NS, PS4, XBO) – 3 Oktober

Battle Chasers: Nightwar mengambil kisah daripada dunia hasil ciptaan pelukis komik terkenal Joe Madureira. Dibangunkan oleh Airship Syndicate, ia telah mendapat pujian semasa E3 dan juga Gamescom tahun ini atas rekaan dunia yang luas, pertarungan ala JRPG yang menarik dan juga penceritaan yang mendalam.
Forza Motorsport 7 (PC, XBO) – 3 Oktober
https://www.youtube.com/watch?v=Dokpy_KIuyA
Pencabar bagi siri GT, Forza Motorsport sememangnya satu nama yang tidak asing bagi peminat-peminat perlumbaan sukan kereta. Microsoft telah mengumumkan bahawa keluaran kali ini akan mempunyai 700 buah kereta untuk dicuba dan 200 jenis konfigurasi atas 32 litar perlumbaan yang cukup pelbagai. Sedikit berita sedih bagi peminat-peminat pengeluar kereta Toyota, tiada kenderaan daripada pengeluar tersebut akan muncul dalam Forza Motorsport 7 kerana masalah perlesenan.
A Hat in Time (PC, PS4, XBO) – 5 Oktober

A Hat in Time adalah sebuah 3D platformer yang mengambil inspirasi daripada game-game klasik seperti Super Mario 64 dan Banjo-Kazooie. Dibangunkan hanya dengan menggunakan Unreal Engine 3, ia mengisahkan seorang gadis cilik yang mampu mencipta topi yang memberikan dia pelbagai jenis kuasa!
Layton’s Mystery Journey (3DS) – 5 Oktober

Sama seperti siri-siri sebelumnya, Layton’s Mystery Journey: Katrielle and the Millionaires’ Conspiracy adalah sebuah puzzle game yang cukup menarik. Sedikit kelainan dengan keluaran kali ini, watak utama kali ini adalah Katrielle Layton iaitu anak perempuan kepada watak utama siri ini iaitu Professor Layton. Dalam episod kali ini, Katrielle Layton berusaha mencari bapanya yang kini hilang secara tiba-tiba!
Cyberdimension Neptunia: 4 Goddesses Online (PS4) – 10 Oktober

Cyberdimension Neptunia: 4 Goddesses Online kesinambungan daripada siri Cyberdimension Neptunia sebelum ini. Buat pertama kalinya, siri ini dibangun menggunakan Unreal Engine 4 dan diterbitkan hanya untuk PlayStation 4.
Middle-earth: Shadow of War (PC, PS4, XBO) – 10 Oktober

Middle-earth: Shadow of War sememangnya antara keluaran yang dinantikan ramai terutamanya bagi bulan Oktober ini. Menyambung kisah daripada Shadow of Mordor, pemain akan kembali beraksi sebagai Talion dan Celebrimbor dalam mempertahankan dunia Middle Earth menentang kuasa kejahatan Sauron.
The Evil Within 2 (PC, PS4, XBO) – 13 Oktober

Dibangunkan oleh Shinji Mikami dan pasukannya, pasti ramai yang menanti sekuel kepada The Evil Within ini. Mengembalikan protagonis dari game asal, Sebastian kini berada dalam keadaan paling sukar dalam hidupnya. Berpeluang untuk menyelamatkan anak perempuannya, Sebastian terpaksa kembali ke dunia yang psychorrordelic (psycho + horror + psychedellic).
Gran Turismo Sport (PS4) – 17 Oktober

Menurut Jim Ryan, CEO SCE Europe berkata GT Sport adalah hasil daripada perubahan yang dialami scene game racing. Jika GT yang terdahulu kebanyakannya dimainkan secara offline, racers masakini lebih suka bermain online! Maka lahirlah GT Sports – sebuah game racing online yang dibina di atas hardware PS4 yang awesome!
South Park: The Fractured but Whole (PC, PS4, XBO) – 17 Oktober

Dalam sebuah temubual bersama pencipta siri South Park, mereka menyatakan bahawa mereka telah mempelajari pelbagai pengalaman baru ketika membuat South Park: Stick of Truth. Kini mereka lebih bersemangat dan ingin mencuba pelbagai idea baru dalam usaha menjadikan South Park: The Fractured but Whole lebih menarik dan meletup – macam kentut!
Keluaran kali ini merujuk kepada fenomena superhero oleh Marvel dan DC Comics yang terlampau digunakan untuk mengaut keuntungan melalui pawagan-pawagam Hollywood. Gameplay bagi game ini adalah turn-based strategy dan bakal memberikan cabaran baru kepada pemain-pemain yang pernah mencuba South Park: Stick of Truth.
WWE 2K18 (NS, PS4, XBO , PC) – 17 Oktober
https://www.youtube.com/watch?v=hgCFz8L1774&t=27s
WWE 2K18 diperkatakan akan membawa kemaskini dari segi grafik serta gameplay dan bakal mempunyai season pass yang membawa pelbagai DLC, namun rancangan mengenainya masih belum diumumkan.
Fire Emblem Warriors (NS, 3DS) – 20 Oktober

Fire Emblem Warriors akan menampilkan kerajaan dan karakter baru, dan hero-hero dari siri Fire Emblem yang lain akan turut menyertai pengembaraan korang. Dengan gerakan ala Dynasty Warriors, setiap hero akan mempunyai gerakan, serangan senjata dan dialog tersendiri. Korang boleh menggabungkan 2 hero sebagai satu unit untuk melakukan kombo yang ganas!
Destiny 2 (PC) – 24 Oktober

Destiny 2 adalah sebuah social shooter daripada Bungie akan dilancarkan ke platform PC pula! Ikuti review kami mengenai Destiny 2 di sini!
Hidden Agenda (PS4) – 24 Oktober

Hidden Agenda adalah sebuah action-adventure game yang mengisahkan tentang penyiasat pembunuhan bernama Becky Marnie dan seorang peguam bernama Felicity Graves. Mereka berdua terlibat dalam penyiasatan sebuah kes pembunuh bersiri yang dikenali sebagai The Trapper. Apa yang menarik tentang game ini, ianya dilengkapi sebuah fungsi PlayLink yang membenarkan pemain-pemain bermain dengan hanya menggunakan telefon pintar mereka (Android dan iOS).
Just Dance 2018 (PC, NS, PS3, PS4, X360, XBO, Wii, Wii U) – 24 Oktober

Seperti keluaran sebelumnya, Just Dance 2018 akan dibekalkan dengan 40 buah lagu dan tambahan lagu boleh didapatkan melalui langganan perkhidmatan Just Dance Unlimited. Keluaran kali ini akan memperkenalkan beberapa mode baru yang dikenali sebagai Kids Mode dan juga Double Rumble (eksklusif untuk Nintendo Switch).
Assassin’s Creed: Origins (PC, PS4, XBO) – 27 Oktober
https://youtu.be/DCxAam6bq2s
Assassin’s Creed: Origins adalah keluaran yang ke-10 bagi siri Assassin’s Creed dan Ubisoft menjanjikan pelbagai fungsi baru serta naik taraf disertakan seperti sistem pertarungan yang baru, gameplay mengawal burung helang, kehadiran musuh-musuh eksotik seperti ular gergasi, pertarungan seakan Gladiotar, kehadiran haiwan-haiwan liar, gameplay menyelam dan tunggangan kuda sambil memanah. Seperti namanya, Assassin’s Creed: Origins akan membawa pemain mengikuti kisah bagaima bermulanya pertubuhan Assassin.
Super Mario Odyssey (NS) – 24 Oktober

Dalam pengembaraan kali ini, Mario akan mengembara ke pelbagai dunia lain dibantu oleh topinya yang bernama Cappy dalam usaha menyelamatkan Princess Peach dari mengahwini Bowser.
Wolfenstein II: The New Colossus (PC, PS4, XBO) – 24 Oktober
https://youtu.be/RhBE01Mclmg
Wolfenstein II: The New Colossus adalah sekuel kepada Wolfenstein: The New Order yang mengisahkan di mana Nazi telah memenangi Perang Dunia Ke-2. Kali ini mengisahkan William “B.J.” Blazkowicz bersama militan penentang berusaha untuk menentang rejin zalim Nazi dan membangkitkan revolusi!

17 game ini adalah apa yang kami rasakan menarik. Ada apa-apa game menarik lain yang kami tertinggal? Kongsikan game yang korang berminat untuk dapatkan pada Oktober ini dengan kami di ruangan komen.


Game VR Dan AR Lebih Menarik Minat Olimpik Kerana Gunakan Lebih Pergerakan Fizikal

Acara esports telah dipertandingkan di Sukan SEA di Filipina yang baru sahaja melabuhkan tirai pada awal bulan ini, dan Malaysia sudahpun memiliki pingat emas pertama melalau acara Hearthstone yang dimenangi Yew Weng Kean.
Ia mungkin telah berjaya menembusi temasya sukan terbesar Asia Tenggara itu, namun nampaknya masih belum mampu menambat hati Jawatankuasa Olimpik Antarabangsa (IOC).
Awal Disember lepas, Persidangan Olimpik ke-8 telah berlangsung dan IOC telah menyatakan kemaskini tentang apakah pendirian mereka terhadap status kemasukan esports ke dalam temasya sukan terbesar dunia itu. IOC telah merumuskan dua perkara ini:

Mengenai sukan elektronik, IOC melihat banyak potensi untuk menyertakan kerjasama serta pergerakan sukan di dalamnya. Banyak simulasi sukan kini menjadi lebih fizikal dengan adanya Virtual Reality (VR) dan Augmented Reality (AR), yang mana ia menyamai sukan tradisional.
Mengenai game elektronik lain, mereka merumuskan yang buat masa ini, persatuan perlu lebih memberi fokus kepada atlet dan pemain berbanding memfokuskan kepada game-game tertentu. Ia adalah agar dapat mempromosi gaya hidup sihat dalam kalangan pesaing elit esports termasuk kedua-dua kesihatan fizikal dan mental.

Apa yang boleh disimpulkan daripada kenyataan ini ialah esports nampaknya masih belum cukup “sihat” seperti sukan-sukan tradisional lain untuk dimasukkan ke dalam Sukan Olimpik.
Apa pandangan korang?
Terima kasih, Aksiz.


@jomgamingmy Projek Anime Genshin Impact Diumumkan Menerusi Trailer Konsep #genshinimpact #jomgaming #gaming #pc #playstation #fyp ♬ original sound – jomgamingmy – jomgamingmy


Alami Pengalaman Siri Asal Diablo Secara Percuma!

Update bakal diberikan kepada semula pemilik Diablo III: Reaper of Souls atau Diablo III: The Ultimate Evil Edition.

Update ini diberikan nama sebagai The Darkening of Tristram dan boleh diakses kelak oleh pemain melalui sebuah portal. Ia akan menghantar pemain ke pekan Tristram, permulaan kepada semua bencana yang dibawa oleh Diablo.

Kesemua boss dari Diablo akan kembali iaitu: The Butcher, Skeleton King, Lazarus, dan sudah tentu Diablo.
Menurut Blizzard, mereka akan membawa pengalaman penuh bagi rekaan semua Diablo dengan feel retro seperti grafik, audio, UI dan juga gerakan 8 arah seperti siri asal!

Pelbagai content baru juga akan dibekalkan bersama update yang bakal tiba Januari 2017 seperti legendary gem dan transmog istimewa. Seperti diberitahu melalui Reddit, The Darkening of Tristram merupakan sebuah acara tahunan dan hanya boleh diakses pada masa yang terhad.

Ikuti temubual ringkas bersama developer Diablo oleh PC Gamer.

Patch 2.4.3, The Darkening of Tristram, adalah add-on percuma bagi Diablo 3: Reaper of Souls di PC dan The Ultimate Evil Edition di PS4 dan Xbox One.


Sebuah Kedai Game Di UK Mula Membuka Pre-Order Nintendo Switch Dengan Harga RM1,099

Satu lagi sumber nampaknya seperti sudah mengesahkan harga Nintendo Switch.

Nintendo belum lagi mengumumkan secara rasmi harga bagi konsol terbaru mereka, Switch. Namun, sebuah kedai game di UK, GameSeek telah membuka pre-order untuk Switch dengan harga jaminan GBP198.50 (~RM1,099).
Menurut pemahaman umum, harga jaminan bermaksud, apabila pelanggan telah melakukan pre-order, jika terdapat penambahan harga pada konsol tersebut, pelanggan tetap akan membayar dengan harga asal pre-order itu. Begitu jugalah sekiranya terdapat penurunan harga, pelanggan tetap perlu membayar dengan harga asal itu.
Namun, menurut laporan GameSpot, ada sumber yang mengatakan bahawa pelanggan yang telah melakukan pre-order tersebut telah dikembalikan wang pre-order mereka (refund) atas sebab-sebab yang tidak diketahui. Apakah Nintendo telah melarang kedai tersebut untuk membuka tempahan awal atau mungkin ada sebab lain?

Harga yang dibuka GameSeek ini nampaknya selari dengan laporan sebelum ini yang turut menyatakan Nintendo Switch versi asas (basic) akan berharga RM1,085 (berbeza sedikit melalui perubahan tukaran wang). Laporan tersebut juga mengatakan terdapat versi premium yang berharga RM1,357.
Nintendo telah mendedahkan secara Switch bakal hadir ke pasaran pada bulan Mac 2017, dan terdapat khabar angin yang mengatakan tarikh tepat pelancarannya adalah pada 17 Mac 2017.


Need for Speed Heat Diumumkan, Saksikan Trailer Pertama, Senarai Kereta Yang Dapat Dilihat

Setelah disahkan oleh EA sendiri tentang keluaran Need for Speed pada tahun ini, mereka akhirnya telah mendedahkan judul dan trailer pertama.
Need for Speed Heat telah diumumkan, yang mana game perlumbaan kereta jalanan ini akan dilancarkan pada 8 November untuk PC, PS4 dan Xbox One. Jom saksikan trailer pertamanya:

Seperti kembali kepada akarnya, Need for Speed Heat akan menampilkan gameplay open-world serta kejar-mengejar antara polis dan penjenayah. Ia akan menggunakan latar belakang sebuah bandar fiksyen yang diberi nama Palm City, yang mana ia kelihatan mirip bandar Miami, Amerika Syarikat.
Antara feature yang telah didedahkan setakat ini ialah, game ini nanti akan mengetengahkan perlumbaan halal pada waktu siang serta perlumbaan haram pada waktu malam. Setiap perlumbaan itu akan memberikan pemain pelbagai ganjaran seperti stats dan upgrades.
Perlumbaan waktu siang digelar Speedhunters Showdown, yang mana pemain akan mendapat Bank untuk membeli kenderaan-kenderaan dan upgrades baru untuk mengubahsuai kereta. Perlumbaan haram pada waktu malam akan merencahkan lebih debaran, memandangkan pihak polis akan melakukan rondaan untuk menghapuskan kegiataan haram tersebut. Ganjaran berlumba pada waktu malam ialah pemain akan mengumpulkan Rep di dalam bandar itu.
Ghost Games mengesahkan yang pemain akan diberikan pilihan untuk mengubahsuai kereta dengan lebih banyk jika dibandingkan dengan game-game NFS sebelum ini. Mereka turut menyatakan yang lebih banyak feature akan didedahkan semasa acara Gamescom pada 19 Ogos kelak.
Daripada trailer yang dikeluarkan, berikut ialah kereta yang dapat dilihat (terima kasih, GTPlanet.net):

Acura RSX S
BMW M2
BMW i8
BMW M4 (F82)
BMW M3 (E92)
BMW M3 (E46)
BMW M3 Evolution II (E30)
Buick GNX
Chevrolet Camaro Z/28
Chevrolet Corvette Grand Sport C7
Ferrari 488 GTB
Ford Crown Victoria
Ford Mustang GT
Infiniti Q60 S
Lamborghini Countach 25th Anniversary Edition
Lamborghini Diablo SV
Mazda RX-7 Spirit R
Mercedes-Benz C63 S AMG
Mitsubishi Lancer Evolution X
Nissan GT-R Premium
Nissan Skyline GT-R V-Spec (R34)
Polestar 1 2020
Porsche 911 Carrera GTS (991.2)
Porsche 911 Carrera S (993)
SRT Viper GTS
Volkswagen Golf GTi (mkI)
Volkswagen Golf GTI (mkVII)


Tonton Trailer Tunic Memaparkan Sebuah Pengembaraan Seperti Zelda Yang Comel Di Xbox One

Sebelum ini, Tunic sudah pun ditunjukkan di E3 2017, tetapi trailer baru yang dipaparkan tadi menunjukkan gambaran yang lebih jelas mengenai game ini.
Tunic ini dibangunkan secara solo. SOLO.
Dihasilkan oleh Andrew Shouldice, seorang lelaki yang menetap di Halifax, Nova Scotia, Canada. Game ini mengambil inspirasi dari game pengembaraan klasik Zelda dengan karakter serigala/musang yang comel.

Game ini asalnya diumumkan sebagai Secret Legends pada tahun 2015. Tunic akan dilancarkan secara eksklusif untuk Xbox One. Tarikh keluaran masih belum diumumkan.


Anime The Witcher Keluarkan Trailer Bahasa Jepun, Menampilkan Kugiran ROTTENGRAFFTY

Bagi menguatkan lagi aura anime, Netflix telah mengeluarkan sebuah trailer baharu untuk The Witcher: Nightmare of the Wolf yang menggunakan audio berbahasa Jepun.
Lebih menarik, ia menyunting trailer ini dengan gaya seperti sebuah anime yang sebenar, serta turut menampilkan muzik dari kugiran popular Jepun, iaitu ROTTENGRAFFTY.
Selepas tengok trailer ini, pastinya akan membuatkan kita semua untuk tonton filem animasi ini kelak dalam audio bahasa Jepun.

Durasi tayangan filem anime ini adalah selama 81 minit atau 1 jam 21 minit.
The Witcher: Nightmare of the Wolf merupakan prekuel kepada musim pertama live-action The Witcher di Netflix, yang membawakan Vesemir, mentor kepada Geralt, semasa muda sebagai watak utama.
Untuk filem anime ini, Netflix akan bekerjasama dengan studio terkenal dari Korea, Studio Mir — yang pernah mencipta The Legend of Korra dan Voltron: Legendary Defender.
The Witcher: Nightmare of the Wolf akan mula ditayangkan di Netflix pada 23 Ogos ini.


Game Bulanan PlayStation Plus Oktober 2022 – Hot Wheels Unleashed, Injustice 2, Superhot

@jomgamingmy Korang ada PS plus? Apa yang menarik minat korang? #playstation #hotwheels #dcinjustice #superhot #rogueexplorer #crisiswing #gaming #jomgaming #gamingontiktok #fyp #malaysiatiktok #videogames  ♬ original sound – jomgamingmy – jomgamingmy


Saksikan Video Bagaimana CD Projekt Red Menjadi Sebuah Studio Pembangun Game Kebanggaan Negara Poland

Janganlah korang mengaku korang adalah seorang gamer kalau tak kenal dengan studio pembangun game yang berpangkalan di Poland, CD Projekt Red.

Terbaru, Sony telah menerbitkan satu video dokumentari pendek berdurasi 4:25 minit yang menceritakan bagaimana dua rakan memulakan perniagaan kecil-kecilan sehingga menjadi sebuah studio pembangun video game kebanggaan negara, yang pada masakini mendapat tempat di hati ramai gamers di seluruh dunia.
Karya agung mereka pastinya adalah siri The Witcher, dan kini mereka sedang membangunkan Cyberpunk 2077.
Jom saksikan mini dokumentari ini:


Skullomania Dan Darun Mister Diumumkan Untuk Arika EX, Sesi Beta Akan Berlangsung Hujung Tahun Ini

Siapa dua karakter terbaru yang akan dibawakan ke dalam Arike EX? Jom kita tengok!
Arika, asal usul Street Fighter EX dan Fighting Layer, baru sahaja mengumumkan dua karakter terbaru untuk projek akan datang mereka, Arika EX. Dua karakter tersebut adalah Skullomania dan Darun Mister, iaitu karakter-karakter kegemaran para peminat dari Street Fighter EX!

Y'all been asking for Skullomania and (Darun) you got him. New reveal at #evo2017 for Arika's Fighting Layer EX (?) pic.twitter.com/PjSHwLhXNn
— Michael Martin (@Bizarro_Mike) July 16, 2017
Arika terus menyajikan pelbagai kejutan melalui caranya tersendiri. Mereka bukan sahaja mendedahkan bahawa pembangunan penuh sedang dilakukan untuk pelancaran di seluruh dunia untuk PS4 pada tahun 2018, malah sesi beta bakal diadakan pada hujung tahun ini!
https://youtu.be/oCvOcFO5jDA
Pernah korang dengar tentang Street Fighter EX? Street Fighter EX merupakan eksperimen membawa francais tersebut ke 3D. Dibangunkan oleh Arika, syarikat yang ditubuhkan oleh Akira Nishitani, pencipta bersama Street Fighter II – Street Fighter EX kurang mendapat sambutan.
Bagaimanapun, video yang baru diterbitkan oleh Arika menampilkan karakter-karakter EX dalam grafik dan animasi 3D masakini – dan ianya membuatkan kitorang terliur!
Video tersebut bagaimanapun terang-terang menyatakan ianya adalah untuk April Fool’s Day di Jepun – tetapi kualiti video tersebut membuat kami berharap ianya bukan hanya mainan hati dan perasaan kami.


Trailer pertama The Witcher Season 3 – Aksi terakhir Henry Cavill sebelum diganti Liam

View this post on Instagram            A post shared by JomGaming (@jomgaming)


Ukhwah Guardians: Clan Active Membina Guardianship!

Ukhwah Guardians… Perkataan yang membawa maksud yang sangat terang untuk clan ni. Ukhwah, bermaksud “bond” or “friendship” datang daripada perkataan Arab “akhun” . Saya sendiri pernah main dengan hampir semua orang dalam group ni. Memang mereka adalah Guardians yang peramah dan pentingkan friendship. Jom! Kita baca kisah penubuhan Ukhwah.

Ukhwah Guardians Logo
JG: Apakah nama clan dan bila clan ni ditubuhkan?
UG: Nama clan ialah Ukhwah Guardians. Kita ditubuhkan pada 28 Julai 2015.
JG: Kenapa Ukhwah Guardian?
UG: Bukan saya yang pilih nama ni tapi daripada senior-senior yang buat clan ini.
JG: Apakah tujuan penubuhan Ukhwah Guardian? Apa plan untuk clan ni?
UG: Clan ni ditubuhkan untuk membina satu hubungan yang rapat seperti menghabiskan Raid dan other Destiny events sekali.

JG: Siapa original 6 veteran players dalam clan ni?
UG: Dalam clan ni semua veterans. Kita semua amik kira clan mates kita as legends dan veterans. Semua ada speciality masing-masing.
JG: Apa yang membuatkan clan ni sangat unik? Kenapa keunikan tu sangat penting?
UG: Saya rasa clan ni ada ciri-ciri masing-masing yang membuatkan seseorang itu sangat special. Lagi-lagi kalau in-game chatting, setiap group mesti ada yang lawak-lawak.
JG: Apa criteria yang Ukhwah Guardians cari dalam seseorang KinderGuardian? Kenapa?
UG: None, just bercakap and be open-minded. Komunikasi sangat sesama team sangatlah penting oleh sebab tu microphone sangat penting dalam clan ni.
JG: Apa class majoriti yang ada di dalam Ukhwah Guardians? (contoh: Titan, Hunters, Warlocks)
UG: Hampir semua clan mates ada tiga-tiga character.
JG: Apa yang KinderGuardians boleh expect daripada clan ni? Apa yang clan ni boleh sumbangkan kepada mereka?
UG: Kita boleh menyumbangkan friendship dan juga in-game experience kita.

JG: Cite sikit macam mana operasi clan ni? Berapa clan mates yang Ukhwah Guardians ada sekarang?
UG: Kita bekerjasama untuk menghabiskan quests, mission atau bounties dan kami ada satu WhatsApp group untuk contact sesame sendiri. As of now ada total of 26 clan mates.
SOALAN-SOALAN PERIBADI BAGI UKHWAH GUARDIANS

Player Pilihan : FaMe_IIProphetII
Rank : Veteran Member

JG: Apa yang membuatkan anda komited dengan Destiny?
FaMe_IIProphetII: Sebab yang membuatkan saya berhenti main Call of Duty: Advanced Warfare dan jadi kompetitif buat sementara adalah sebab community COD tak seberapa meriah daripada Destiny punya komuniti.
JG: Apa kebaikan Destiny?
FaMe_IIProphetII: Game ni works better daripada Advanced Warfare. Tak banyak lag, kadang-kadang ada tapi memang terbaik kalau main PvP. Enjoy Destiny lebih banyak.
JG: Apa keburukan Destiny?
FaMe_IIProphetII: Lag dia je la.
JG: Apa character kegemaran? Kenapa?
FaMe_IIProphetII: Hunter, character yang memang saya guna yang kerap. Tapi sekarang tengah levelling Titan, Hammer dance dan Hammer of Sol OP.
JG: Antara raid Vault of Glass, Crota’s End and King’s Fall – yang mana bagi challenge yang sangat complex? Kenapa?
FaMe_IIProphetII: I think every raid ada speciality dia. I dah lupa raid yang lagi dua tu. So basically King’s Fall raid paling susah sebab jumping puzzle dia and memang raid ni susah nak solo. Possibilities sapa nak solo King’s Fall boleh masuk dalam Guinness World Records. Mechanism untuk raid ni is another level yang susah daripada yang lain.
JG: Apa pendapat FaMe_IIProphetII untuk tea-bagging in PvP? Good or Bad? Apakah efeknya untuk long run?
FaMe_IIProphetII:  Sportsmanship teruk, honestly. I do not do tapi I have to, I will do it dekat enemy yang red bar.
JG: Apakah pendapat FaMe_IIProphetII tentang White Knights dalam gaming?
FaMe_IIProphetII: No absolute idea sebab I tak pernah carry sesapa sebelum ni.
JG: Apa pendapat FaMe_IIProphetII untuk game-breaking weapon seperti berikut.

Shadowshot Super

FaMe_IIProphetII: Shadowshot untuk weapon? I as a Hunter, nak la jugak arrow tu bila dah ada dekat-dekat dengan enemy, the enemy patut mati daripada kene tether by a purple vortex. Patut ada instant kill since ada 3 bows je…

KESIMPULAN
Ukhwah Guardians adalah clan yang memang boleh meriahkan game Destiny ni. Mereka sentiasa active untuk melangsungkan Raid, Trials of Osiris, Crucible dan Vanguard Strike. Memang kalau dalam WhatsApp group diorang tu memang selalu teratur dan active untuk membuat activity raid ni. Kalau memang jenis Ukhwah, JOM la join!!!


Lifeless Planet: Mengembara Dan Menerokai Dunia Tanpa Kehidupan!

Bayangkan jika korang terhempas dan bersendirian di sebuah planet tanpa sebarang kehidupan? Apa yang korang akan lakukan?

Itulah serba sedikit mengenai game Lifeless Planet dari developer Stage 2 Studios yang akan berada di pasaran pada 19 Julai 2016.
Game bergenrekan platformer/adventure/puzzle ini akan berada di konsol PlayStation 4 dan juga Xbox One serta PC.

Game ini mengisahkan seorang angkasawan yang di dalam misi menerokai sebuah planet baru yang dikatakan mempunyai kehidupan. Namun apa yang memeranjatkan beliau ialah tiada satu pun kehidupan apabila beliau tiba di situ dan apa yang ada hanyalah sebuah kawasan mirip era Soviet Union.
Ikuti pengembaraan beliau di dalam merungkai misteri disebalik planet tersebut dan juga merungkai misteri bagaimana senibina pada zaman Soviet Union boleh berada disitu.
Jom layan sedikit trailer bagi Lifeless Planet ini:

ADIOS!!